Igandean Mintzodromoa antolatu du Orioko AEK-k, Korrika Kulturalaren barruan - ORIOKO UDALA\nIgandean Mintzodromoa antolatu du Orioko AEK-k, Korrika Kulturalaren barruan\nAurtengo Korrika Kulturalaren barruan Mintzodromoa izango da martxoaren 19an Herriko Plazan, 12:30ean hasita. Mintzodromoan elkarrizketa-taldeak osatzen dira euskara ikasten ari direnen eta euskaldun zaharren artean, elkar ezagutzeko aukera izateko eta euskara lasai praktikatzeko gune bat eskaintzeko.\nOrioko euskaltegian ikasle asko ari da azken bi urteotan ikasten eta horiek parte hartuko dute batez ere. Nolanahi ere, ekimena irekia da eta AEK-k animatu egiten ditu herritar guztiak parte hartzera.\nEuskaldun zaharrekin harremana izatea oso ondo etortzen zaie euskara ikasleei, beren euskara aberasteko eta horretarako antolatzen da Mintzodromoa, besteak beste.\nKorrikaren aldeko kuestazioa eta material salmenta\nMintzodromoarekin batera AEK-k kuestazioa egingo du, Korrika antolatzeko gastuetarako dirua biltzeko. Horrez gain, aurtengo Korrikaren materiala ere salgai izango da plazan: jertseak, kamisetak, poltsak, txiskeroak…\nZu hemen zaude: HasieraAlbisteakAgendaIgandean Mintzodromoa antolatu du Orioko AEK-k, Korrika Kulturalaren barruan


LIFE REGEN FARMING proiektua, INTIA barruan hedatzen\nMay 17, 2016 • by nmandaluniz • Eventos, Novedades • No Comments\nMaiatzaren 5ean, INTIAn LIFE REGEN FARMING proiektua hedatzeko jardunaldira bertaratu ziren INTIAko hausnarkariekin diharduten teknikariak. Jardunaldi horretan, artzaintza izan zen gai nagusia, eta teknikariek hainbat gai iradoki zuten, hala nola, ereintzak, ongarriketa, ebaketa edo anoak. Teknikari guztiek komenigarritzat jo zuten LIFE REGEN FARMING proiektuak sustatzen […]\nNetworking-a LIFE eta LIF FITOVID proiektuekin\nMaiatzaren 16an, networking saioa egin genuen LIFE REGEN FARMING eta LIFE FITOVID proiektuekin. LIFE FITOVID proiektuaren helburu nagusia, mahastizaintzan landare-osasunerako produktuak gutxiago erabil daitezen estrategia frogagarriak eta berritzaileak ezartzea da. Horretarako, hainbat estrategia eta produktu erabiltzen dira. Bisitaldian, datuak eta laginak (estazio meteorologikoa, espora-tranpak edo […]\nPortaera-kontrolak, LIFE REGEN FARMING + LIFE SEEDCAPITAL saiakuntzan\nMay 4, 2016 • by nmandaluniz • Eventos, Novedades • No Comments\nLIFE REGEN FARMING eta LIFE SEEDCAPITAL proiektuen harira, Arkautin egiten ari garen saiakuntzan parte hartzen ari diren animalien portaera kontrolatzen ari gara egunotan. Kontrol horietan, animalien portaera jasotzen da (jatea, hausnarketa …) 48 orduz jarraian. Informazio hori oso baliagarria izango da, emaitza teknikoak nahiz ingurumenaren […]\nLIFE REGEN FARMINGen lurren laginketa\nMay 2, 2016 • by nmandaluniz • Eventos, Novedades • No Comments\nApirilean, lurren laginketak egin ditugu, ikerketa-inguruetan, Agroekosistemen Osasun Txartelen bidez (TSA) eta txartelari atxikitako neurrien bitartez. Informazio horren eskutik, lurren zerbitzuak kalkulatzen dira (belarra ekoiztea, bioaniztasuna zaintzea, lurra zaintzea eta klima-aldaketari aurre egitea), proiektuaren ingurumen-monitorizaziorako.\n“Sistemas y Recursos Silvopastorales” (“Baso- eta artzain-sistemak eta baliabideak”) saioaren komunikazio onenaren saria jaso dugu\nApirilaren 26tik 29ra, SEEPen 55. Bilera Zientifikoan parte hartu genuen. Bilera horretan, komunikazio onenaren saria jaso genuen, hain zuzen, lan honengatik: “Efecto del manejo de la alimentación sobre el balance de carbono de explotaciones de ovino lechero” (“Elikaduraren maneiuak esnetarako ardi-aziendaren ustiategien karbono balantzean duen […]


Txalorik ez, arren | EDO! Argitaletxea\nIzenburua: Txalorik ez, arren.\nEgilea: Harkaitz Cano.\nEzaugarriak: Saiakera. 10,7 x 16 cm.\nArgitalpen data: 2014ko otsaila.\nNori edo zeri egiten diogu txalo? Artelanei buruz ari garenean, adibidez? Zer txalotzen dugu? Artelana bera, hark eragin digun zirrara eta hunkidura, ala, ona, ezaguna, eskandalagarria eta modan dagoela esan diguten egilea bera? Zirkuitu berri eta ezezagunak txalotzen ditugu, ala zirkuitu-laburra eta itzal-aldia eragingo diguten ziklo itxiak? Azken urteotan gero eta kezkagarriagoa zaidan sentipena da, gaur egun, idazleari ez zaiola eskatzen idazteko, eskulturgileari ez zaiola eskatzen eskultura egiteko, musikariari ez zaiola eskatzen musika sortzeko. Nork bere burua nabarmendu behar du eta sortzen duen gutxia errepikatu, errepikatu daitezen txaloak, zirkuitu itxian. Beti lan berdinak txalo berdinek oihartzunduak. Pertsonaia bilakatu. Gero, txalo enlatatuek eramango dute batetik bestera —bera eta bere pertsonaia, etengabe barre egiten diona txiste pribatuari—. Baina nork fabrikatzen ditu masak modu akritikoan jaulkitzen dituen txalo prefabrikatu horiek?\nHarkaitz Cano, Txalorik ez arren\n“Txalorik ez, arren” liburuaren azala (Idoia Beratarbide).\nArtiumek gonbidatuta, Antoni Muntadasen On translation serieko instalazio baten inguruan 2009an egindako hitzaldia du Harkaitz Canoren Txalorik ez, arren testuak abiapuntu. Artelan haren aitzakian txaloak historian eta arteen luze-zabalean izandako esangura desberdinak aletu ditu Canok. Berdin Grezia eta Erroma klasikoa edo Shakespeareren garaiko antzerkia zein Pasoliniren probokazioak edo Twitter-eko «autotxaloak», guztiak txaloaren atzean ezkutatzen diren harreman anbibalenteez jarduteko aitzakia dira Canoren testuan: noren onespena bilatzen du artistak? lehendik lagun zituenena ala etsaiena? zer zentzu du edozer txalotzen duen publikoaren onespenak? zer esan nahi du arrakasta izateak? zein arrisku ditu laudorioak jasotzeak? zenbateraino baldintzatzen du egilearen izenak obraren harrera?\nHarkaitz Cano Jauregi Lasarte-Orian jaio zen 1975ean, eta Donostia du bizileku. Zuzenbidean lizentziatua izanagatik, idazketan jardun du gaztetatik. Prentsa idatzian zein irratian ohiko kolaboratzailea da eta ikus-entzunekoetarako gidoigintzan jarduna da.\nPoesiaren esparrukoa du lehen liburua: Kea behelainopean bezala (1994) eta handik zazpi urtera plazaratu zuen Norbait dabil sute-eskaileran (2001). Gaztelaniaz idatzitako poemario bat ere ezagutzen diogu: Compro oro (2011). Alabaina, narratiba lanek eman diote sona eta irakurleria zabalagoa. Nobelan ibilbide oparoa egin du Canok, Beluna jazz (1996) liburuarekin hasita. Pasaia blues (1999), Belarraren ahoa (2004) eta Twist (2011) ditu genero horretan argitaratutako gainontzeko lanak; azken bi nobelekin Euskadi Literatura Saria irabazi du.\nHastapenetik landu du ipuina ere, eta narratiba laburraren eremukoak ditu Telefono kaiolatua (1997) eta Neguko zirkua (2005) bildumak. Radiobiografiak (1995) eta Bizkarrean tatuaturiko mapak (1997), aldiz, irratirako narrazio testu laburrez osatuak dira. New Yorken egindako egonaldia oinarri hartuta, Piano gainean gosaltzen (2000) kronika-liburua eman zuen argitara eta saiakeran egin zuen sartu-irtena Zinema eta literatura. Begiaren ajeak (2008) lanarekin.\nHaur eta gazte literaturako hainbat tituluren egile da Cano (Lesterren logika, 2006, eta Orkestra lurtarra, 2013, besteak beste), baita zenbait komikiren gidoigile ere (Zebra efektua, 2013).\nLiteratura beste diziplinekin konbinatzen duten hamaika ikuskizunen sortzaile eta partaide ere izan da idazlea. Gaztelaniaz, galizieraz, grezieraz edo ingelesez irakur daitezke Canoren lanetako batzuk. Berak ekarri ditu euskarara Allen Ginsberg eta Hanif Kureishiren testuak, besteren artean.\nMaite Gurrutxagaren Alderik alde-ren lehenengo berezitasuna liburuxkaren forman datza: gomaz itxitako tamaina txikiko azal gogordun kaiera beltza da irakurleari eskaintzen zaiona.\nUdako arrats eternala\nBizitzako oparirik onenetariko bat izan da amonarekin igarotako denbora. Kutxatxo hau, nire esker onaren adierazle. Bat gehiago, beste askoren artean.


Erakunde eta espazio kulturalek artean duten paperari buruzko gogoeta, Bilborocken | Cultura | Naiz\nBitartekaritza arte programatzaileen egunerokotasuna da, ez bakarrik erakusketak prestatzen dituztenean, baizik eta publikoari horiek gerturatzeko lanetan ere. Euren funtzioa funtsezkoa da. Jardunaldian horretan jarduten diren pertsonek euren esperientzien berri emango dute.\nAlondegiko erakusketa bat. (NAIZ)\nUnesco Etxeak eta GizArte sareak jardunaldi bat sustatu dute erakunde publikoek eta espazio kulturalek artearen gizarteratzean duten paperaren inguruko gogoeta sortzeko asmoz. Eztabaidarako aukera izango da urriaren 28an, 15.00etatik 20.00etara, Bilborock aretoan.\nIrakasle, artista, bitartekari, kultur kudeatzaile, ikasle eta gaian interesa daukan edozein pertsonari zuzendutako ekimena da hau. Alondegia, Bitartean eta Euskal Herriko Unibertsitatearen aurkezpenak izango dira bertan eta euskal bitartekaritza kulturala eta artistikoaren dekalogoa sortuko da.\nAntolatzaileen esanetan, egun erakunde, espazio, proiektu eta eragileen oinarrizko lan ildoa bitartekaritza da, ez bakarrik erakusketa edo programazio bat prestatzean baizik eta hiritarrei artea gerturatzerakoan ere bai.\nGaiaren inguruan informazioa jaso ahal izango dute jardunaldira joaten direnak, bertan izango baitira egunerokotasunean bitartekari lanetan aritzen direnak euren esperientziak kontatzen.\nJardunaldiak bi parte izango ditu. Lehenengoan honako gonbidatu hauek hartuko dute parte: Rakel Esparza, Azkuna Zentroaren Programazio arduraduna; Bitartean proiektua (Nafarroan kultura eta sormen mediazioan lan egiten duen kolektiboa); eta Idoia Marcellan zein Naiara Herrerak, Euskal Herriko Unibertsitateko Arte Ederren Fakultatean irakasleak. Proiektuen tamainia, helburua eta izaera ezberdinak kontuan hartuta, bitartekaritza lantzeko modu ezberdinak ezagutuko dira aurkezpen hauen bitartez.\nJardunaldiaren bigarren partean, lan kolektiboa proposatuko da: euskal mediazioaren jardunbide egokien dekalogoaren sormena.


Maalako parke ingurua eta Salbador kalea berritzeko proiektuak aurkeztuta - Elgeta - Goiena.eus\nMaalako parke ingurua eta Salbador kalea berritzeko proiektuak aurkeztuta\nIrati 2003-10-31 10:55\nMaalako parkea eta ingurua txukuntzeko erabakia hartu du Udalak, eta horretarako proiektua aurkeztu berri du. Bide batez, Salbador kalean berrikuntzak egiteko asmoa ere badute.\nSan Roke kale ostean dagoen Maalako parkea eta ingurua txukuntzeko eta egokitzeko erabakia hartu du Udalak, eta horretarako proiektua aurkeztu berri du.\nParkea bera txukundu eta ziburuak egokitzeaz gain, lorak ipintzeko asmoa azaldu dute eta baita paseoa egiteko nahia ere Iturria ere ez omen da faltako parkean edo bertatik gertu. Ermitatxo bat eraikitzea ere aurreikusi dute. Izan ere, Gotzaindegiarekin hitzarmena egina dute.\nOraingoz, proiektua aurkeztu baino ez dute egin eta laster jendaurrean jarriko dute ikusgai, norbaitek ekarpenik egin nahiko balu. Lan hauek egiteko 289.996 euroko aurrekontua egin du Udalak, baina oraindik planak aurrera egin dezan onartu egin behar da eta horren arabera gerora erabakiko litzateke obrak noiz egin.\nMaala ingururako bakarrik ez du Udalak obra plangintza egin. Lehenago San Roke kalean egin zuten bezalaxe Salbador kalean berrikuntzak egitea erabaki dute eta horretarako proiektua prest dago.\nBertan, estoldak konpontzeko eta kableak lur azpitik sartzeko asmoa dago, besteak beste. Farola berriak ipintzea eta espaloiak errepidearen altuerara egokitzea dira plangintza horretako beste puntu batzuk. Proiektua onartuko balitz, ordea, lanak ezingo lirateke hasi saihesbidearen lehenengo zatia eginda ez badago, trafiko arazoak sortuko lirateke eta.


Ogasuneko on line ikuskapenak, zer dira eta nola egiten dira? | Consumer\nOgasuneko on line ikuskapenak, zer dira eta nola egiten dira?\nOsasun krisiaren ondoriozko tramiteak errazteko, Ogasunaren ikuskapenak egin daitezke bideokonferentzia bidez eta Zerga Agentziarekin telematikoki beste kudeaketa batzuk eginez.\narabera: Larunbata, 2020ko uztailaren 18a\nCovid-19 pandemia dela eta, Gobernuak oniritzia eman die ikuskapen birtualei eta Zerga Agentziarekin egindako beste kudeaketa telematiko batzuei. Nola egiten dira? Zer suposatzen dute zergadunarentzat? Konfidentzialtasuna salbu dago? Hurrengo lerroetan, Ogasunarekiko izapideen kudeaketa errazteko ezarritako online prozedura horiei buruz jakin behar duzun guztia kontatuko dizugu. Baina orain bi aurreratuko dizkizugu: herritarraren adostasuna izan behar dute beti, eta ez da beldurrik izan behar datuen segurtasunagatik, autentifikazio-sistema oso seguruak baitituzte.\nZerga ikuskapenen sinadura telematikoa\nOsasun krisiaren ondorioak arintzeko, Zerga Agentziako ikuskapen departamentuek urrutiko ikuskapen akten sinadurak sustatu zituzten (presentzia fisikorik gabe). Prozedura berri horiek “batez ere desadostasun-aktak sinatzeko erabili dira”, dio Arturo Jiménezek, Espainiako Zerga Aholkularien Elkarteko Azterlan Kabineteko zuzendariak (AEDAF), baina baita zergadunaren aldeko itzulketa-akordioa zegoen espedienteetan adostasuna adierazteko aktak sinatzeko ere.\nAdituaren iritziz, “osasun-krisia desagertzen den heinean, aurrez aurreko akta-sinaduraren sistemara itzuliko litzateke”. Hala ere, izapide hori on line egiten den bitartean, zenbait zalantza argitzea komeni da. Hona hemen:\nZer suposatzen dute zergadunarentzat? Zergadunari dagokionez, esan behar da akten sinadura-prozedura horiek “pertsona juridikoentzat bakarrik egin dira; ez dira pertsona fisikoentzat erabili”. Eta hori horrela da lehenengoentzat nahitaezkoa delako AEATrekiko harremanetan jakinarazpen elektronikoa egitea.\nOnline kudeaketak egitera behartu zintezkete? Zergadunarentzat bere adostasuna edo “prozedura hau erabiltzeko ados egotea” da. AEATk akta sinatu eta NEO sistemaren bidez zergadunari igortzen dio. Bestela, zergadunaren baimenik gabe, ezin izanen da horrelako sinadurarik egin eta agertze bidezko sinadura erabili beharko da. Horregatik, egiten denaz jabetu eta kontuz ibili behar da. Kasu honetan, zergadunak izan behar duen ardura da “aldez aurretik, edo sinatzeko unean, sinatuko den aktaren edukia ezagutzea”.\nBabestuta dago konfidentzialtasuna? Zergadunak baimena eman behar izatea lehen iragazkia da, baina prozedura horietan guztietan autoritatea, egiazkotasuna eta osotasuna ziurtatzeko lan egin behar da. Hori guztia ziurtagiri digitalen eta AEATrekin erlazionatzeko erabiltzen diren kautotze-sistemen bidez.\nZerga ikuskaritzaren bisita birtualak\nZer gertatzen da behar dena ez bada akta-sinadura, ikuskapena baizik? Jimenezek azaltzen duenez, ekainaren 16ko 22/2020 Errege Lege Dekretuan araudia aldatu zen, AEATren ikuskapen-organoek bideokonferentzia bidez ikuskapenak eta bisita birtualak egin ahal izateko eta ikuskatze-prozeduraren jarraipenerako eginbideak instruitu ahal izateko.\nZehazki, azken xedapenetako lehenak eta bigarrenak berrikuntzak sartu dituzte zerga prozeduretako jarduketetan; bitarteko digitalak sartu dira zergak aplikatzeko prozeduretan. Horrela, joan-etorrien kostuak saihesten dira “ikuskaritzaren zenbait errekerimenduren kasuan, aktuarioa zergaduna ez den probintzia batean dagoenean”, eta, jakina, kostuak nolabait murrizten dira.\nNolanahi ere, “bisitaldi birtual horietan ere beharrezkoa da zergadunaren edo haren ordezkariaren baimena”, adierazi du AEDAFeko adituak, eta aitortu du arreta jarri beharko dela datuen babes egokian, eta teknologia berriak erabiltzeak “zergadunen berme eta eskubideak ez dituela murriztuko”.\nBeste bideokontsulta batzuk Ogasunarekin\nZerga-ikuskaritzaren esparrutik kanpo, AEATren kudeaketa-organoek bideo-dei bidezko laguntza- eta kontsulta-sistema bat ere ezarri dute (begiratu hemen), zergadunen zalantzak argitzeko, eta ez haien ordezkariek edo aholkulariek.\nEpaiketak, baita telematikoak ere\nOgasunaren kasuan gertatzen den bezala, koronabirusak eragindako krisia dela eta, epaiketak on line egingo dira, alarma-egoera amaitu eta hurrengo hiru hilabeteetan, gutxienez, 16/2020 Errege Dekretuaren arabera. Botere Judizialaren Kontseilu Nagusiak gida bat egin du jarraitu beharreko jarraibideekin, betiere "legeek ezarritako printzipio eta bermeak erabat errespetatuz".\nZenbat eramaten du Ogasunak zure gordailuetatik?\nAparteko lan txikiak aitortu behar dira?\nFakturatu dezaket autonomo izan gabe?


PHPMyAdmin bideo tutoriala\nPHP lengoaiari buruzko bideo tutoriala\nNirudia: argazki blogak sortzeko aplikazioa\nHiru pausu erraz eta zehatzetan argazki bloga sortzeko web aplikazioa.\nAlex King-en "Share This" Wordpress gehigarriaren euskal lokalizazioa. Ikur bakar bat gehituz, blogetako sarreren edukiak zenbait markadore sozialetara bidaltzeko gehigarria da. Bereziki, bildu.net eta zabaldu.com-era.\nuTorrent P2P mailako programa dugu, eMuleren antzekoa. Orain, euskaraz ere goza daiteke, bere hizkuntza-eskaintzaren barne sartu baita.\nInternet bidezko konexioa arintzeko tutoriala\nDNS katxe bat erabiliz Internet konexioa hobetu daiteke. Horretarako, ordenagailuan DNS katxe zerbitzari bat instalatu beharko da. Eman beharreko pausuak era labur batean, ondorengo tutorialean azaltzen dira.


Kendu Hortzak orbanak eta discoloration aholku hauek | Best Way Whiten Teeth gida\nKendu Hortzak orbanak eta discoloration aholku hauek\nhortzak ahalik eta zuri gisa Getting garestia eta denbora asko izan daiteke. Modu asko daude hortzak whiten. Iradokizun horiek erabiltzea whiten hortzak lagun dezakezu moda erraz batean.\nLehenik eta behin, zure hortzak whiten egin behar da, aldizka joaten hortz garbiketa. Ziurtatu urtez behingo garbiketa zure onena hitzorduak joateko duzula. oso erraz, besterik gabe utzi pasatzen egun bat by it izan daiteke, eta agian bi aldiz garbitu bihar gogor jo asmoa, baina zerbait ez duzu inoiz egin behar da. Let behin lerratu eta litekeena ohitura bat erori bazara eta eskuinera itzuli karratu bat joan.\nTIP! Ziurtatu kafea saihesteko, ardoa eta zigarroak. Produktu horiek substantzia kimiko iluna duten hortzak zikindu egingo.\nIzan da behin eta berriz frogatu zigarro kea discolors hortzak.\nOso erraza da, hortz zuriketa zerrendatan eskuratu, eta nahiko merke dira. Besterik gabe, banda hortzak denbora kopuru argibideak ere eman du, eta hortzak zuritu egingo dira. zerrendatan hauek joera pobrea emaitzak eskaintzeko, eta oso ezaguna izan zuten bitartean, azken horiek ez dira askoz ere erosi kontsumitzaileek.\nTIP! Ondoren bazkari bat jan edo edari bat edaten duzu, berehala erabili behar duzu ura uretan zure ahoa. Hau mantentzeko hondakina hortzak bustitzen lagunduko du.\nHaria eta haginak gutxienez egunero bi aldiz. Honek laguntzen plaka borrokatzeko duzu eraikitzeko sortu aurretik eta egin zure hortzak itxura gaizto eta kolorea. Baizik eta plaka hortzak gau osoan eseri ahalbidetuz baino, brotxa eta oheratu aurretik haria.\nTIP! Whiten hortzak naturalean marrubiak. Marrubiak ezagunak izan hortz zuriak ekoizteko.\nhortzak batzuk zuriketa produktuak ekoizteko daiteke sentsibilitate bat garatu ahal izango duzu. oso mingarria izan daiteke, eta denbora labur bat izan daiteke, baina oraindik mina. sentikortasun hau jasaten bada, bisita zure dentista edozein zuriketa produktuak erabiltzeko jarraitu aurretik. produktu bat gomendatzen zuen hori ez da indarrean hortzak era horretan.\nTalde check-up bat zure dentista segurua dela hortzak whiten to you bermatzeko. Ez galdu denbora eta dirua etxera zuriketa produktu guztietan atera nahian. Zure dentista espezializazioa konfiantza lan egiten duen onena duzu produktua aurkitzeko bide askoz ere eraginkorragoa da.\nTIP! Ur asko edaten teknika handi bat zuri mantentzeko hortzak laguntzeko da. Edateko ura sarritan mantentzeko orbanak eratzen lagunduko du, eta hortzak berria uretan pasatu mantendu egingo.\nhau hainbat aldiz egin hortzak eskuratu ahal izango duzu, itxura oso stained.\nLasto baten bidez edateko edari batetik hortza bustitzen murriztu dezake. Lastoa denbora edari hortzak zikindu nahi ditu murrizten laguntzen. Likidoa zuzenean zure eztarrian behera doa harremanak hortzak ordez.\nTIP! hortz profesional batek kalitate handiagoa emaitzak denean counter produktu baino gehiago erabiltzen duzun baino lor daiteke. hortzak kostuak zuriketa gehiago metodo hau, baina emaitzak berehalakoak dira.\nZure dentista, aholku eman ere buruz-etxean zuriketa kit eraginkorrak dira hortzak edo gomak kaltetu gabe gai izan daiteke.\nEman ona da erretzen. erretzea ez bada ere ezaguna txarra izan zure osasun orokorra, halaber, hortzak txarra da. Izan ere, nabariagoa seinaleak norbaitek erretzaile bat da bat bere hortzak horia da. Zaila izango da zuri hortzak mantentzeko bitartean erretzen. erretzeari uzteko oso zaila da, baina zigarro guztietan saihesteko duzu ondorioak arintzeko hortzak.\nTIP! eskuila elektriko bat erostea modu handi bat hortzak zuriagoa iritsi da. hortzetako eskuila Elektronikoa lagunduko kendu food from orbanak, ardoa eta tabakoaren gehiago ondo baino eskuzko eskuila bat.\nHortzak a smile.Food handia eta beste elementu hortzak eraiki ahal eta discolor edo horiek zikindu ondoren denbora pixka bat behar aldizka baduzu. Ez duzu discoloration kezkatuta izan, betiere aldizka brotxa moduan hortzak.\nzure hortzak eta gomak edozein sentsibilitatea Watch toothpastes edo zerrendatan zuriketa etxean erabiltzean. hau gertatzen ez bada, ez duten bezainbeste peroxidoaren dituzten produktuak bilatzeko. Normalean, horiek txikiak albo-ondorioak, egun batzuk desagertu egingo produktua erabiliz hasi dira ondoren.\nTIP! Jakin nola zure aukeratutako hortzak metodoa burutzen zuriketa. You etsita liteke zuriketa metodo bat baino gehiago espero duzu entregatu ahal bada.\nSaiatu hortzak garbitzea marrubi zukua batzuk. Hau nahiko merkea modu bat irribarrea beti izan nahi duzun iritsi da.\nHortz esmalteak mineral substantzia sustraiak infekzioak eta bestelako arriskuak hortzak kalte dezake saihesteko gai osatua. Batzuk zuriketa produktuak ere produktu kimiko, azido sendoa barne, Zure esmalteak kaltetu dezakete eta beste ondorio negatiboak eragin.\nTIP! hedatuago misconception bat da limoi erabiliz eta karea zukua zure hortzak hobearen lortzeko metodo onak dira, baina hori besterik ez da kasua. Hau ez da zuzena, berriz, hortzak zertxobait whiten ahal izango dute, pose arriskua dute baita.\nabiadura eta eraginkortasuna dira zure goiko hortz-zuriketa lehentasunak bada, Zure medikua bisitatu behar duzu berehala. hortzak whitening ez da beti erraza kosmetika konpromisotzat. dentista bat ikusi gabe, hortzak eta zure osasuna ahozko general kaltetu denboran zehar arriskua duzu.\nZiurtatu aldizka haria duzu. asko flossing plaka kentzeko laguntzak bertan, aldi berean,, Laguntza aurrea dezakezu zure hortzak tinción. Eguneroko flossing ohitura eta batzuk zurekin eraman otordu bakoitzaren ondoren erabili. Ziurtatu zure haria hortzak oheratu aurretik, beraz, ez duzu baimendu bakteriak hortzak geratzen gau osoan.\nTIP! Saiatu crunchier elikagaiak jatea. Hortzak gehiago jaten apioa zuri bihur daiteke, sagarrak eta azenarioak.\nhortzak boligrafoak zuriketa hortzak whiten modu handi izan daiteke. Kontuz gel ondorioak wary denean gelak erabiltzen ari zaren lixiba betean dira delako. kontuz erabili metodo hau, eta ziurtatu ez duzula egin da gehiegi askotan daukazu.\nNahastu limoi zukua eta gatza taula etxeko zuriketa produktu bat. Jarrai edukiontzi batean zigilatu nahasketa, eta erabili denboran zehar buruzko kezka batzuk spoiling batera.\nTIP! Hortzak whiteners inoiz erabili behar duzu zure dentista kontsulta arte. beharrezko duzu txinpartatsu zuriak dagoen guztia dela garbiketa on bat izan zen aurkitu ahal izango duzu.\neskuila elektriko bat zure irribarre alaitzeko modu handi bat baino hobea da. hortzetako eskuila elektrikoa hortzak garbitu ondo eta normalean azalekoa discolorations kendu zure teeth.They of garbitu off horia kolorea edozein azalera hortzak alorrean erabiltzen dira.\nStay tea eta kafea kanpoan hortzak bustitzen saihesteko. Edari horiek discolor hortzak denean haiek edaten duzu batere.\nTIP! bazkariak Chew oietako ondoren hortzak zuri eta garbi mantentzeko. Badira zuriketa agente zein izango astiro moda discolorations dauzkaten gomak asko.\nEz engaina diren hortz zuriketa iragarritako toothpastes arabera. hortzak whiten lagundu ahal izango dute, baina horiek erabili batera beste metodo bat beharko dituzula. Nahi izanez zuriketa hortzetako pasta bada, bat gozogintza soda dauka azpimarratzen.\nhortzak banana baten azala erabiliz garbitu saia zaitezke. Jende askok aurkitu simple trikimailu hau oso eraginkorra izan da. Igurtzi platano azal baten barruan hortzak whiten baino gehiago. Ondoren, orraztu erregularra jarraitu. zuriketa emaitzak agertuko zaigu, berehala.\nTIP! Search hortzak ordez produktu zuriketa zure patiora drogeria du. intxaur zuhaitzaren azala da ondo hortzak from orbanak kentzeko ezagunen.\nHortzak zuzenean eman lortzean ondoren, eta lehenbailehen ohera joan hortzak lortu zuriagoa ikusi nahi duzun bezala.\nZiurtatu bat hortz zuriketa sistema inoiz erabili dira edozein haurdunaldia etapa ere bada edo bularra ematen ari. Adi eta erizaintza amak gomak oso sentikorra. Gainera, produktu hauek aurki produktu kimiko problematikoa izan daiteke. Horren ordez, besterik gabe, zure irribarre distiratsua mantentzeko garbitu eta flossing errutina denbora berezi honetan zehar. beti aukera dezakezu dituzte hortzak zuritu zure haurdunaldia edo erizaintza denbora burutu ondoren.\nzer da zure hortz zuriketa metodoa espero jakin behar da ez duzu joan. azkenean dezakezu berriz zure itxaropenak oso altua bada. Galdetu dentista zer espero.\nHortz esmalte hortzak babesten sustraiak infekzioak eta bestelako arriskuak hortzak kalte dezake batetik. azidotasun altua edo beste produktu kimiko toxikoak dauzkaten produktuak hortzak gehiago kaltetu dezakete baino horiek laguntzeko izango da.\nhortzak zuri nahi duzu garestia izan daiteke eskuratzen eta hassle baten zertxobait. tresna eta metodo asko daude han hortzak zuriagoa lortzeko lagunduko dizu. aholku hauek aplikatuz, hortzak zuriagoa eskuratu ahal izango duzu zure dirua gastatzea soluzio profesionalak gabe.\nKategoriak: Home Based whiten to Teeth Tags: Kendu Discoloration, Kendu Teeth orbanak, hortzak orbanak


Anejos del Anuario del Seminario de Filología Vasca "Julio de Urquijo" - argitalpen-zerbitzua - Argitalpen Zerbitzua - UPV/EHU\nAldizkariaren Eranskin gisa, goi-mailako ikerketa-monografiak atera dira Bilduma honetan, ia ASJU (Anuario del Seminario de Filología Vasca Julio de Urquijo - International Journal of Basque Linguistics and Philology) lehendabizikoz argitaratzen hasi zenetik: Nicolao Landucciren Dictionarium Linguae Cantabricae-ren edizioa, Mitxelenaren Fonética histórica eta beste hainbat, batez ere 1990etik aurrera.\nLiburuon gaiak hizkuntzalaritza sinkronikoaren alderdi ezberdinak, dialektologia, euskararen historia eta haren literatura eta filologia ditugu (testukritikatik hasi eta edizio kritikoak barne).\nAldizka, Kongresu eta Biltzarretako ekoizpenak ere badira eta baita, —"euskalaritza" zentzurik zabalenean ulertuaz ASJUren sortzaile eta zuzendari izan zen Koldo Mitxelenaren bidetik—, euskararekin zuzenean lotuak izan ez arren, filologiaren eta linguistikaren gainerako alorretarako bezala, euskalaritzarako garrantzitsu izan litezkeen liburuak ere.\nDagoeneko dozenaka titulu bildu da ASJUren Gehigarriotan, tartean 2011-2012an argitaratu Koldo Mitxelenaren Obras Completas, eta lehenago zenbait euskalari garrantzitsuren lanen bildumak (Rudolf P. G. de Rijk eta George Rebuschirenak, esaterako) edo haietariko batzuei egindako omenaldiak: Mitxelenari 1991n, eta geroztik de Rijki, Larry Traski, Patxi Goenagari eta Beñat Oihartzabali.\nAipatutako liburuek eta bidean direnek ezinbesteko bilakatzen dituzte ASJUren Gehigarrien Bilduma eta aldizkaria euskalaritzan diharduten ikerlari eta ikasleentzat; orobat, aurki dezakete berton beren interesekorik filologia eta linguistikaren beste esparru batzuetako adituek, eta are euskaltzale artatsu guztiek ere.


Carlos De Cos eta Alex Murciego txapeldunak | El Diario Vasco\nAlto-urolaCarlos De Cos eta Alex Murciego txapeldunak\nCarlos De Cos eta Alex Murciego txapeldunak\nSarituak. Argazki Lehiaketako X.edizioaren sarituek larunbatean jaso zituzten diplomak Igartubeitiko Interpretazio Zentroan. / IGARTUBEITI\nArgazkien aniztasuna eta Sagardo Astea gaia kontutan izan ditu epaimahaiak sariak emateko garaianX. Sagardo Astea Argazki Lehiaketako sari banaketan bost sarituek jaso dituzte dominak\nMIRYAM GALILEA EZKIO. Martes, 12 diciembre 2017, 08:12\nElurtea izan zela eta Sagardo Asteko X. Argazki Lehiaketako sari banaketak atzerapena izan zuen, hau aurreko larunbatean goizean aurrera eramatera pasatu zelarik Igartubeitiko Interpretazio Zentroan, bertan bost sarituek euren dominak jaso zituztelarik.\nAurtengo honetan guztira 24 helduek eta bost gaztetxoek izena eman zuten lehiaketan parte hartzeko Sagardo Astea aurrera eraman zen bitartean, baina argazkiak aurkezteko garaian, hamaika helduek eta bi haurrek bidali zituzten Igartubeitira, epaimahaiak hauen artean saridunak aukeratu dituelarik.\nUrretxuko «Argazki» elkarteko kide batek eta Legazpiko «Ikatza» elkarteko beste kide batek osatutako epaimahaiak, argazkien aniztasuna eta Sagardo Astea gaia kontutan izan ditu erabakia hartzeko momentuan eta guztiera bost saritu izan ditu, hiru helduen mailan eta bi gaztetxoen mailan.\nHelduen kategoriari dagokionez, argazki bildumarik onena Carlos De Cos-entzat izan da, honek 200 euroko saria et a diploma jaso zituelarik; bigarren bildumarik onena, José Ángel Amuchasteguirena aukeratu zuten, honek 150 euroko saria eta diploma ere jaso zituelarik: eta hirugarrinik eta azkenik, Guillermo Murciegok jaso zuen saria, 120€ eta diplomarekin.\nHaurren sari banaketari dagokionez, lehenengo argazki bilduma Alex Murciegorena izan da, honek 75 euroko saria eta diploma jaso zituelarik; eta bigarren saria Ruben Murciegoren argazki bildumarentzat izan da, honek 50 euro eta diploma jaso zituelarik larunbatean.\nSariak banatu ondoren eta taldeko argazkia eginda, Interpretazio zentroko pantaila handian proiektatu zituzten argazkiak, aurten ere erakusketarik ez baita egongo. Hala ere, argazkiak ikusteko aukera eskaintzen da igartubeitiko web orriaren bitarteaz: www.igartubeitibaserria.eus\nNeguarekin batera, Igartubeitiko ordutegia aldatu dela gogoratzen da: asteartetik ostiralera eta igandeak, goizeko 10:00etatik arratsaldeko 14:00etara, eta larunbatak eta jaiegunak goizeko 10:00etatik 14:00etara eta arratsaldeko 16:00etatik 19:00ak bitartean.\nBisita gidatuak 11:00etan euskaraz, 12:30ean gazteleraz; eta arratsaldeko 17:00etan bisitarien arabera hizkuntza batean edo bestean izango dira.\nLa feria de Santa Lucía instalará 451 puestos en Zumarraga y Urretxu Santa Lutzi, cita con la tradición centenaria


Artea, gizarteratzean aurrera egiteko bide\nMartxora bitartean, bestelakotasun funtzionalaren eta desgaitasunen bat dutenen munduan murgilduko da Museoa, artearen eta sorkuntzaren bitartez.\nIrungo Udalarekin elkarlanean, Kutxa Fundazioak babestuta, instalazio berri bat jarriko da Oiasso museoan, "Elkarrekiko istorioak" ekimenetik sortutakoa. Hain zuzen ere, arteterapia proiektu bat da, 2017. urtearen amaieran ere garatu zena, zeinetan desgaitasunen bat dutenek parte hartzen duten: Oiasso museoan erakusgai dauden materialekin lotutako tailer multzo bat.\nOstegun honetan, parte hartzaileen lagun eta senideak inaugurazioan izan dira; oraingoan, Eskutik Eskura proiektuaren barruan. Era berean, bertan izan dira Sergio Corchón Irungo Udaleko Gizarte Ongizateko ordezkaria, Cristina Aguirre Oiasso Museoko kudeatzailea eta proiektuaren zuzendaria, Meskal Ros psikologo eta terapeuta.\nSergio Corchónek eskerrak eman dizkio Oiasso Museoari, beste urte batez horrelako ekimen batean inplikatzeagatik. Nabarmendu duenez, "artearen mundutik, bestelakotasun funtzionala duten pertsonek argi eta garbi dituzten aukeretara gerturatzen gaitu proposamen honek. Oso ariketa interesgarria da, irudimenarekin eta sormenarekin jolasteko atea irekitzen diena horrelako pertsonei eta, jakina, instalazioa bisitatzen dugunoi, eta, gainera, bestelakotasun funtzionala dutenak gizarteratzen laguntzen du".\nOiasso Museoak planteamendu horretan oinarrituz garatu du proiektu hau. Haren bidez, zehazki, istorioak elkarrekin sortu dituzte parte hartzaileek, sorkuntza plastikoa esperientzia gisa erabiliz eta arteterapiaren planteamenduetan oinarrituz, zeinek historia eguneratzen eta norberaren baitan pertsonalizatzen duen. Alegia, museoko objektu batetik abiatu, eta forma eta irudi berri bat eraiki dute.\nOndarearen gaineko begirada berri hau sorkuntza tailer bati esker lortu da. Bertan, materialekin eta hizkuntza plastikoarekin esperimentatu dute parte hartzaileek, eta instalazio kolektibo baterako elementuak egin dituzte. Guztira, sei saio egin dira, eta 118 lagunek parte hartu dute.\n"Helburua ez da emaitza, baizik eta bidea: erabakiak eta ustekabeak hartuta eta materialei aurre eginda, nork arriskuei eta bere kezkei aurre egiten die, eta ekoizpen artistiko baten egile eta protagonista bilakatzen da", azaldu dute Museoko kideek. Gainera, objektuei pasiboki begiratzeaz harago, bisitariak askotariko esperientzien bila joaten dira museoetara: argazkiak egitera, marraztera, ikastera, entzutera, gauza berriak ikustera, jolastera...\nParte hartu duten talde guztiek hiru saio egin dituzte museoan: museoaren bisita komentatu batean parte hartu dute, eta askotariko sorkuntza tailerrak egin dituzte, museoan erakusgai dauden materialen kolore, forma eta egiturekin esperimentatuz, eta instalazio kolektibo hau izan da emaitza.


Geografia - Noainko Udala\nNoain-Elortzibarko udalerria Nafarroako erdigunean dago. Iparraldean, Aranguren Ibarra du mugakide; hegoaldean, Orbaibar eta Izarbeibar; ekialdean, Untzitibar eta Elo, eta mendebaldean, Galar Zendea eta Beriain.\n50 km² inguru ditu, eta aldi berean, iparraldean, Taxoare mendia du mugakide; bertako gainak 750 m ingurukoak dira. Hegoaldean, berriz, Alaitz mendia du mugakide, eta bi gailur gorenak Alaitz (1.169 m) eta Txanburu (1.138 m) dira.\nIbar hondoan, Elortz ibaia doa, Ibarrari izena eman diona. Izkoko mendian sortzen da eta Argan isurtzen ditu urak, Ororbiatik hurbil.\nNoain-Elortzibar herri hauez osatua dago: Noain, Imarkoain, Elortz, Dorre, Gerendiain, Iharnotz, Zabalegi, Zulueta, Oritz, Otao eta Ezperun.\nElortzibarko paisaia, jakina, ez da beti egungoa bezalakoa izan. Duela 5.000 urte inguru, hau da, gizakiak hemengo bazterrak aldatzen hasi baino lehen, oihanez beterik zegoen.\nGoialdeetan pagoa haziko zen, eta behealdeetan, berriz, erkametzak eta arteak (karraskak). Ibarrean egun ditugun basoak antzinako oihan handi haien azken aztarnak dira. Halaber, baziren ibaiertzeko basoak, eta bertan, makalak eta sahatsak hazten ziren.\nGizakiak bazterrak soildu zituen (baso gehienak moztu), nekazaritza lurrak lortzeko, bai eta aziendarendako bazkalekuak ere.\nAnimaliekin ere antzera gertatu zen, basa piztiak desagertu baitziren, hala nola katamotza, hartza, otsoa, basa zaldia, eta uroa (hau da, historiaurreko zezen antzeko bat).\nGaur egun, hainbat paisaia dira Elortzibarren nabarmengarri, hala nola Alaizko kaskoetako pagadia, hezetasun gutxi behar duen erkametza, alor lurrak, eta Elortzen ibai-bazterrak.\nPagoak leku hezeak eta euritsuak behar ditu, hau da, bero handirik gabeak. Pagoen ondoan, hainbat animalia espezie daude:\nNarrastiak: sugandilak eta muskerrak.\nAnfibioak: igelak eta arrabioak.\nHegaztiak: txantxangorria, txonta, aztorea eta zapelatza.\nUgaztunak: muxarra, katagorria, basakatua, azkonarra, azeria eta basurdea.\nErkametza hariztien familiako zuhaitza da. Hezetasunetik babesturik dauden lekuak behar ditu. Erkameztietan animalia hauek bizi dira:\nNarrastiak: sugandilak, sugeak eta aspis sugegorria.\nHegaztiak: usapala, birigarroa, pagausoa eta txonta.\nUgaztunak: muxarra, azeria, erbinudea, katajineta, azkonarra eta basurdea.\nKarraska edo artadia: lurzorurik pobreenetan hazten da, eta horren ondorioz, ez da asko garatzen. Arte mota honek ederki aurre egiten dio hotzari, bai eta hezetasun gutxiko klimei ere. Karraska basoetan, hainbat animalia espezie bizi dira:\nNarrastiak: sugandilak eta sugeak.\nHegaztiak: zozoa, kukua, belea, mirua, belatza eta hontz ertaina.\nUgaztunak: azeria, azkonarra, basurdea, katajineta eta basakatua.\nElortzen ibai-bazterretan badira makalak, zumeak, ihitokiak eta kanaberadiak.\nIbaia ez da handia eta arrain espezie gutxi bizi da; barboak, loinak eta mazkarrak baizik ez, eta ur geldietan, berriz, badira apoak, igelak eta sugeak.\nHegaztietan, martin arrantzalea nabarmendu behar da. Halaber, badira ugaztunak, hala nola ipurtatsa eta ur-arratoia.\nElortzibarko azalera gehiena nekazaritzari lotua dago, eta garia nahiz garagarra dira nagusi zerealetan; halaber, koltza landarea, industrian erabiltzen dena.\nBestalde, alorretan badira ekilorea, oloa, eta baratzetan barazkiak.\n1970ean, Elortzibarren lurzatien berrantolamendua egin zen.\nElortzibar trantsizio eremuan dago, klima mediterraneo lehor eta beroaren, eta klima ozeaniko heze eta epelaren artean.\nIbarra muga bioklimatikoa da; adibidez, badira olibondoak, mahatsondoak (jatorriz mediterraneokoak), eta aldi berean, Alaitz mendian pagadia dago.\nUrtean, bana beste, 780 litro botatzen du urtea metro koadro bakoitzeko. Hilabeterik euritsuenak urtarrila eta otsaila dira, eta abuztua eta iraila, berriz, idorrenak.\nEskuarki, urtarrila da hilerik hotzena, tenperatura bana beste 5 º baita. Aitzitik, uztaila izaten da beroena, hozberoa bana beste 20 º baita.


2020ko apirilaren 05a, igandea | Ordua Euskal Herrian 10:21:40\nSevilla (Espainia), 1519ko abuztuaren 10a. Lehen aldiz munduari bira emateko espedizioa abiatu zen. Juan Sebastian Elkano bertan zen, noski, baina ez zen euskaldun bakarra.\nMartin Goitisolo Bakioko semeak ere Magallanesen espedizioan parte hartzeko izena eman zuen. Bidaia hasi eta 38 egunera, Goitisolo matxinatu egin zen, beste hainbat marinelekin batera. Bakiotarra buru zuen taldeak itsasontzietako bat hartu zuen eta munduari bira emateko abenturari uko egin zioten. Hurrengo bost urtetan piraterian aritu ziren.\n1522ko irailean, espedizioak Borneoko artxipelagoan egin zuen geldialdia, hornigaiak lortzeko asmoz. Marinel talde bat lehorrera jaitsi zen; horien artean zen Juanes Urrutia euskalduna. Beharrezko zuten guztia bildu ondoren, marinelak ontzietara itzuli ziren eta, berehala, espedizioak aurrera egin zuen. Bidean, Urrutia falta zela konturatu ziren. Euskaldunak, nonbait, paradisu hartan geratzea erabaki zuen. Ez zuten inoiz haren berririk izan.\nGoitisolo eta Urrutia ez ziren historian sartu, Elkano bezala. Baina getariarrak ere, bizi zen artean, ez zuen lortu bere balentriak merezi zuen saria. Sari ekonomikoa ez behintzat. Juan Sebastian Elkano 1526an hil zen, Ozeano Barean, eskorbutuak jota. Hamar urte geroago, Elkanoren amak Catalina del Puertok, munduari bira emateagatik semeari agindu zioten soldata erreklamatzen jarraitzen zuen. Eta 1567an Elkanoren iloba Francisco Gainza oraindik Espainiako koroarekin auzitan zen, osabarekiko zorrak kitatu ez zituztelako.\nElkanoren heriotzaren lekuko, besteak beste, Andres Urdaneta ordiziarra izan zen. Ez dakigu koroak Elkanorekin zituen zorren berri ba ote zuen. Baina edukitzekotan, horrek ez zion nabigatzeko gogorik kendu. Hamar urte geroago, 1536an, munduari bira eman zion bigarren espedizioak Andres Urdaneta izan zuen buru.\nKanal hauetan artxibatua: Elkanoren mundu bira | Euskal konkistatzaileak


Tutoretza Plana - Arrigorriaga Institutua\nGure Ikaskuntzarako Ingurune Birtualak\nTel : 946714191\nFax : 946711952\nZerbitzuak > Orientazioa > \nOrientatzailea: Begoña Calero\nElkarrizketa ordua: Astelehena 12:40-13:35\nTUTORETZA ARLOAREN EDUKI MULTZOAK:\n· Garapen pertsonala: Hazkuntza pertsonalarekin, arazoei aurre egiteko ahalmena hobetzearekin, erabakiak hartzearekin eta bizitzan zehar proiektu pertsonala egitearekin lotutako edukiak sartzen dira.\n· Orientazio akademiko profesionala: Eskolatze prozesuak aurrera egiten duen heinean, ikasleak bere ikaskuntza ibilbidearekiko eta lanbide-etorkizunarekiko hartutako erabakiek gero eta garrantzi handiagoa izango dute. Beraz nork bere buruaz, eskaintza akademikoaz eta lan munduaz duen ezagutza hartuko da oinarri ikasleari ibilbide honetan erabakiak hartzen laguntzeko.\n· Besteekiko harremanak, komunikazioa, talde lana, eta gatazken konponketa: Giza taldeen funtzionamenduarekin, elkar bizitza arauekin eta gatazken azterketa eta konponketarekin lotutako edukiak barne hartzen ditu.\n· Ikasketa prozesua: Orokorrean, eskola errendimendua, agendaren erabilera, lan kooperatiboa, ikasketa tekniken aplikazioa eta metakognizio estrategiak optimizatzen dituzten gaitasunekin lotutako edukiak dira.\nTUTORETZA PLANEAN PROGRAMATUTAKO GAIAK ETA JARDUERA NAGUSIAK MAILAKA\n· Tutoretzaren helburuak eta plangintza azaldu. Tutorearen zereginak.\n· Ikasturte hasierako jarduerak:\n° Institutua ezagutzea.\n° Gela eta institutuko arauak\n° Agenda: bere edukia eta erabilera.\n° Ikasle ordezkaria eta ordezkari ordea aukeratzea.\n° Agenda 21rako ordezkaria aukeratzea.\n° Talde-kohesioa errazteko jarduerak.\n· Emakumeenganako indarkeriaren aurkako nazioarteko eguna dela eta (azaroak 25), gai honekiko sentsibilizazio jarduerak eta genero berdintasunaren aldeko jarduerak. 4 saioetako tailerrak AGLE elkarteko monitoreen eskutik.\n· “Gatazken Kudeaketa” tailerrak BITARBASK elkarteko monitoreen eskutik: elkarkidetzako negoziazioa, bitartekaritza. 3 saio/talde.\n· Drogamenpekotasun prebentzioa: alkohola eta tabakoa. "Kerik gabeko gelak" izeneko programaren barruan proposatzen diren jarduerak, Osakidetzak eta Hezkuntzak elkarlanean sortutako programa.\n· Manuel Seguraren materialetatik "Eztabaida moralak".\n· Orientazio akademikoa: Hurrengo ikasturtearen ikasgaien informazioa. Promozio irizpideak...\n· 1., 2. eta 3. ebaluazioen ostean lanaren eta emaitzen balorazioa, taldean eta bakarka.\n° Agenda 21erako ordezkaria aukeratzea.\n° Ikas teknikak.\n· Emakumeenganako indarkeriaren aurkako nazioarteko eguna dela eta (azaroak 25), gai honekiko sentsibilizazio jarduerak eta genero berdintasunaren aldeko jarduerak.\n· “Indarkeria eta Enpatia“ tailerrak. BITARBASK elkarteko monitoreak gidatuta: indarkeria mota desberdinak (fisikoa, psikologikoa), arrazismoa eta xenofobia, eskola jazarpena eta bulliyng. 4 saio/talde.\n· Drogomenpekotasun prebentzioa: alkohola, tabakoa, kanabisa. "Kerik gabeko gelak" programaren barruan proposatzen diren jarduerak.\n· Gai honen inguruan ordu bateko hitzaldia jasoko dute udaleko prebentzio zerbitzukoen eskutik.\n· Interneten erabileran segurtasun neurriak: “Gazteak eta Indarkeria Sarean” tailerrak, 3 saio talde bakoitzean BAKEOLA elkartearen eskutik.\n· Sexu heziketako ikastaroa. 4 saio talde bakoitzean DESIRAK gabinetearen eskutik.\n· Elkarren arteko harremanak: aniztasuna, gaiak/arazoak ikusteko era desberdinak daudela, besteekiko errespetua, enpatia, entzuketa aktiboa… Metodologia: film bat ikusi eta honen unitate didaktikoa landu.\n· Emakumeenganako indarkeriaren aurkako nazioarteko eguna dela eta (azaroak 25), gai honekiko sentsibilizazio jarduerak eta genero berdintasunaren aldeko jarduerak: “Tratu Onen Tailerrak” Udaletxeko Berdintasun Sailaren eskutik. 6 saio talde bakoitzean.\n· “Emozioen ezagupena” tailerrak. BITARBASK elkarteko monitoreak gidatuta: emozioen erregulazioa, ezagupena eta adierazteko konpetentzia. 3 saio/talde.\n· Ikaskideen taldean elkarrenganako errespetua eta elkarbizitza indartzeko jarduerak.\n· Drogomenpekotasun prebentzioa: gai hau lantzeko filme bat ikusi eta horren inguruko unitate didaktikoa landu. Filma: “Aingeruen zatia”\n· Gai honen inguruan ordu biko hitzaldia jasoko dute udaleko prebentzio zerbitzukoen eskutik. Gaia: kokaina.\n· Sexu heziketako ikastaroa: 6 saio talde bakoitzean DESIRAK gabinetearen eskutik.\n· Emakumeenganako indarkeriaren aurkako nazioarteko eguna dela eta (azaroak 25), gai honekiko eta genero berdintasunaren aldeko sentsibilizazio jarduerak.\n· Orientazio akademiko profesionala:\n° Norberaren interesak eta gaitasunak ezagutzea.\n° Hezkuntza Sistema eta honen eskaintza ezagutzea.\n° Lan-munduaren egoera ezagutzea.\n· “Lanbide Orientazio Ez Sexista Tailerrak”. 3 saio talde bakoitzean udaletxeko Berdintasun Sailaren eskutik.\n· Orientazio akademiko-bokazionala: azken erabakiak hartzea. Norberaren ezaugarri eta egoera akademiko zehatza kontuan harturik hurrengo ikasturteko ikasketa mota zein izango den aztertu, baloratu eta erabaki egokia eta errealista hartzea.\n· Batxilergo mota desberdinen informazioa eta ondorengo unibertsitate ikasketekin edo lanbideekin loturak ezagutzea.\n· Lanbide Heziketaren eskaintzea ezagutzea.\n· Lanbide Heziketa eskaintzen duten institutuak bisitatzea.\nBatxilergo 1. maila:\n· Emakumeen kontrako indarkeriaren aurkako nazioarteko eguna dela eta (azaroak 25), jardueretan parte hartzea.\n· AESLEMEren eskutik hitzaldia (bizkar-muinean lesioa duten pertsonen elkartea). Gaia: erantzukizunez jokatu errepidean.\n· Udal prebentzio-zerbitzukoen eskutik, HIESaren prebentziorako hitzaldia.\n· Unibertsitate eta Fakultateen hitzaldiak.\n· Promozio irizpideen eta 2. mailako hautazko irakasgaien inguruko informazioa.\nBatxilergo 2. maila:\n· Orientazio akademiko profesionala: unibertsitate eta lanbide ikasketen eskaintza ezagutaraztea.\n· Unibertsitate eta fakultate desberdinen hitzaldiak.\n· Hautaproben inguruko informazioa eskaintzea eta izena emateko tramiteak egitea.\n· EHUko Campusak bisitatzeko irteerak antolatzea.\n· Drogamenpekotasun prebentzioko tailerra: “sintesiko drogak”, saio biko hitzaldia.\n· Lanbide Heziketako institutu batzuk bisitatzea.\n· Lanbide Heziketan matrikula egiteko prozeduraz informatzea.\n· Orientazio akademiko profesionala: Bakarkako orientazioa.


Donostia Zinemaldia :: Amat Escalante\nHemen zaude: Lehen orrialdea > 61. Edizioa 2013 > Sariak eta Epaimahaiak\t> Zinema Eskolen Sariaren Epaimahaia > Amat Escalante\nGuanajuato (Mexiko) hiriko zinemagile autodidakta da, eta 15 urterekin hasi zen zinema-munduan. Bi film labur egin ostean, Sangre opera prima idatzi eta zuzendu zuen. Guanajuato aukeratu zuen hura filmatzeko, eta 2005eko Canneseko jaialdiko Un Certain Regard sailean estreinatu zuen, baita Nazioarteko Kritikaren FIPRESCI saria irabazi ere. Los bastardos Escalanteren bigarren film luzea ere Un Certain Regard sailean estreinatu zuten, 2008an.\nHeli da bere hirugarren luzea, eta 2013ko Canneseko zinema-jaialdiko Sail Ofizialean izan zuen nazioarteko estreinaldia. Lehiaketa horretan zuzendari onenaren saria irabazi zuen, eta 61. Donostia Zinemaldiko Horizontes Latinos sailean parte hartuko du.


45 urteko ibilbidea ospatzeko unea iritsi zaie Alkartasunakoei — dantzan.eus\nHemen zaude: Hasiera › Hemeroteka › 45 urteko ibilbidea ospatzeko unea iritsi zaie Alkartasunakoei\n45 urteko ibilbidea ospatzeko unea iritsi zaie Alkartasunakoei\nErakusketa, dokumentala eta dantza topaketa herrikoia antolatu dituzte 45.urteurrena ospatzeko.\nArgazkia: Alkartasuna Dantza Taldea\nBermeoko Alkartasuna Dantza Taldeak 45 urte daramatza herriko eta beste hainbat lekutako guneak dantzekin eta musikagaz alaitzen. 1976. urtean martxan hasi, eta ordutik “ez dira gelditu”. Hori dela eta, ospatzeko unea iritsi dela uste dute. Aurreko urteurrenetako moduko ospakizunik egingo ez badute ere, egitarau xumea bezain polita prestatu dute.\nHala, eguenean hasi eta domekara bitartean, argazki erakusketa baten bitartez gainbegirada bat emango diote 45 urteko ibilbideari. Antzinako kofradi zaharrean bisitatu ahalko da erakusketa honako ordutegian:\nEguenean, 18:00etatik 20:00etara.\nBarikuan, 18:00etatik 20:00etara.\nZapatuan, 12:00etatik 14:00etara eta 18:00etatik 20:00etara.\nDomekan, 12:00etatik 14:00etara.\nBi saio, zapatuan. 45 urteko ibilbidea ospatzeko, gainera, dokumental bat ere grabatu dute: Alkartasuna Dantza Taldea: arnasa luzeko bidea. Ordubeteko lanean gaur egungo taldekideak, izan zirenak, taldeko lagunak eta herriko kultur talde desberdinetako aurpegi ezagunak ikusi ahalko dira. Gidoia eta egitura Alkartasuna Dantza Taldeak egin du: “45 urte hauetako ibilbidea kontatzen du, momentu garrantzitsuenak aipatzen dira. Taldea zelan sortu zen eta ondorengo garapenaren berri ematen da. Horrez gain, dantzarientzat taldeak suposatzen duena kontatu dugu”. Grabaketa lanak Arrigurik egin ditu eta dokumentaletan aditua den Aitor Gametxok zuzendu eta editatu du lana.\nNestor Basterretxea aretoan ikusi ahalko da Alkartasuna Dantza Taldearen dokumentala, eta horretarako bi aukera edukiko dituzte herritarrek zapatuan. Lehenengo saioa 12:00etan izango da, eta bigarrena, berriz, 13:30ean. Sarreraren prezioa hiru eurokoa da, eta bihartik aurrera lortu daitezke honako lekuetan: Luma liburu dendan, kofradia zaharreko erakusketan (bihar eta etzi) eta emanaldiaren egunean bertan, 11:30etik aurrera, Nestor Basterretxea aretoko leihatilan.\nZapatuan bertan, gainera, dantza taldeko umeek herritik egingo duten ginkana dantzarian parte hartzeko aukera edukiko dute, 12:00etatik aurrera.\nAzkenik, domekan, 45 urte hauetan dantza taldeko partaide izan diren guztiak gonbidatu dituzte Lameran egingo duten dantza topaketa herrikoira. 13:30ean jarri dute hitzordua, eta Lamera urdinez koloreztatzeko asmoz, dantza taldeko kamisetagaz edo mahoiz janzteko deia luzatu dute.\nApirilean, euskal folklorez jantzi zituzten herriko erakusleihoak. Berton elkartearen laguntzagaz, herriko 40 saltokitan arropa, material eta musika tresna desberdinak ikusgai jarri zituzten. Ondoren, maiatzean, horiek guztiak Nestor Basterretxea aretoan jarritako erakusketa batean egon ziren ikusgai. Horrez gain, hitzaldiak, tailerrak eta bestelakoak ere antolatu dituzte aurten.


Nire seme-alabentzako irakaskuntza\nGetxon zentro publikoak eta itunpeko pribatuak daude adingabeko bat matrikulatzera joateko. Horietako edozein aukera daiteke plazarik libre egonez gero. Ez dago sexuaren araberako banaketarik.\nInformazio gehiago edo arazoren bat konpondu nahi bada Eusko Jaurlaritzako Hezkuntzako Lurralde Ordezkaritza-Ikasle etorkinak onartzeko zerbitzura jo behar da.\nInformazio gehiago nahi izanez gero Getxoko Udaleko Hezkuntza jo daiteke.


Kultura - Shanghai Shenyong Line produktuak, LTD\nEnpresa modernoaren garapenean giltzarria giza faktorea da. Sendoa giza baliabideen konbinazioa Bakarrik daiteke epe luzerako eta garapen egonkorra enpresaren bilatzen dugu. Jende atxikitzen "Jende bideratutako" kudeaketa eredua, talentua mota desberdinetako plataforma zabal bat eskaintzeko enpresak garatzeko Shenyong sendoa power abantaila du.\nEnpresa filosofia: Egia klasikoak, epe luzerako ahaleginak eta asmoak aurrera!\nLangilearen orientazio - errespetatuko dugu eta gure langileak prestatzeko, animatu enpresa kudeaketan parte hartzeko, beraien garapenerako espazio zabal bat eskaintzen, bikaintasuna sustatzeko sustatzeko eta beren senide saihesteko, eta jendea animatzen maila guztietan Frank izatea eta irekita.\nBezeroaren errespetu-bezeroak beti eskuinera, gonbidatuak asebetetzea for guztiak gara, eta sail horrek kudeatzaileek eskatzen dugu zuzenean aurre bezero komunikazioa, bezeroaren beharrak ulertzen, bezeroen balio zerbitzura hobea ematen. Kultura-giro sendo bat sortzen dugu, utzi gonbidatuak etxeko berotasuna sentitzen.\nHelburua: zerbitzu osoa eskaintzeko zintzotasuna eta jakinduria erabiltzaileei.\nBaloreak: Professional delako iraunkortasuna.\nHelbidea: N º 85 Shenxu Road, Songjiang Barrutia, Shanghai, Txina


otsaila 2011 - Filipinetatik\nBeka eta bulego gris batek Buenos Airesen harrapatuta eduki ninduten urtebetez. Gogoan dut argentinarren megapolisak lehendabiziko egunetan sorrarazi zizkidan sentipenak ez zirela batere erosoak izan: poluzioa, sargoria, zarata eta kale monotono amaigabeak. Gaur ordea, alde egin behar dudan unean, nire begien aurrean zirimiriak harrapatutako hiriburuaren irudia oso bestelakoa da. Askotan ikaratu ninduen hiri erraldoi horri orain nostalgiaz erreparatzen diot. Horretaz jabetu naiz lagun zahar eta...


Isolamendu akustikoa | Consumer\nEspainiako etxeen herenak eragozpenak ditu etxebizitzen barruan nahiz kanpoan sortutako zaratengatik. Hori konpontzeko, joan den urtearen amaieran onetsitako Zarataren aurkako Babeserako Oinarrizko Dokumentuak eskatzen diren isolamendu-mailak handitzen ditu, eta maila horiek egungoak baino hiru aldiz handiagoak izan beharko dute. Araudi horrek eraikuntza berriko eraikinei eragiten die, baina aurrekoek ere murriztu dezakete zarataren transmisioa poliuretano-aparrari esker. Material horrek zigilatzeko gaitasun handia du, eta ateetan, leihoetan, saneamenduetan, hormetan eta hormetan erabil daiteke.\nPoliuretano-aparra isolatzaile akustiko bikaina da. Eraginkortasun handia lortzen du etxebizitzen zaratak xurgatzeko eta intsonorizatzeko. Eduardo Torroja Eraikuntza Zientzien Institutuak, Ikerketa Zientifikoen, Zientziaren eta Ikerketaren Kontseilu Gorenaren (CSIC) mende dagoenak, egindako azterlan baten arabera, haren propietate akustikoak zigilatzeko duen gaitasunari zor zaizkio batez ere, aireko zaratarekiko isolamenduan oso emaitza onak ematen baititu.\nPoliuretanoa 1950eko hamarkadan hasi zen erabiltzen. Ordura arte ez zegoen prozesatzeko makinarik. Petroliotik eta azukretik datorren produktua da, eta eraldatze-prozesu kimiko baten mende dago. Prozesu horren ondorioz, oinarrizko bi osagai sortzen dira: isozianatoa eta poliola. “Bi osagai horiek baldintza egokietan nahasiz gero, horietako bakoitzaren arabera, isolamendurako apar zurruna edo apar malgua, elastomeroa, zurruntasuna edo apar erdizurruna lortzen da”, azaldu du Poliuretano Aplikatuaren Elkarte Teknikoak (ATEPA).\nApar zurrunaren dilatazio-koefizientea zementuarena baino ia bost aldiz handiagoa da, baina aparra ondu ondoren, soberakina ebaki, lixatu edo pintatu egin daiteke.\nGiro-tenperaturan, isozianatoa eta poliola bi osagai likido dira, nahastean egitura solidoa lortzen dutenak. Apar zurrunaren kasuan, hozte bidezko uzkurdura eta berotze bidezko dilatazioa gertatzen dira, zementuarena baino ia bost aldiz handiagoa. Horregatik, poliuretano-aparra erabiltzean kontuan hartu behar da faktore hori, aparra ondu ondoren, soberakina ebaki, lixatu edo pintatu egin daitekeen arren.\nPoliuretanozko aparren beste abantaila batzuk hauek dira: pisu txikia eta suterik izanez gero tantarik ez izatea. Isolatzaile akustiko gisa dituen propietateei dagokienez, dentsitate txikiko aparra eta gelaxka irekia dira egokienak, ATEPAren arabera, horrelako lanetarako berariaz diseinatuta baitago: “Gelaxka itxiko aparren zarata-transmisioaren murrizketa-koefizientearen balioa bikoiztu dezake, 0,65era iritsi arte”, zehaztu du. Gelaxka itxiko aparrak ezin hobeak dira isolamendu termikorako; beraz, bi moten konbinazioa erabil daiteke isolamendu termiko eta akustikoan emaitza hobeak lortzeko.\nEzaugarri horiek direla eta, poliuretano-aparra gero eta gehiago erabiltzen da ateak, leihoak eta saneamenduak zigilatzeko, baita hormak eta hormak zigilatzeko ere. Muturreko tenperaturetan ere -50 °C-tik 10 °C-ra bitartean-, propietate teknikoak mantentzen ditu. Kontuz ibili behar da, hori bai, aparra ematean, aparra ukitzen duen edozein elementuri atxikitzen baitzaio. Inguruko eremuak babestea komeni da, horrelakorik gerta ez dadin.\nZaratatik babesteko oinarrizko dokumentua\nJoan den urrian onartu zen Zarataren aurkako Babeserako Oinarrizko Dokumentua arautzen duen Errege Dekretua, Etxebizitza Ministerioak 2006ko martxoan onartutako Eraikuntzaren Kode Teknikoa osatzen duena. Eraikinak kutsadura akustikotik libratzea du helburu. Espainiako Arkitektura Teknikoaren Kontseilu Nagusiarentzat, haren aplikazioak "Espainiako etxeen ia heren batek jasaten dituen etxebizitzen kanpoaldean nahiz barrualdean sortzen diren zaratek eragindako gogaipenak amaituko ditu".\nEraikin berriek gaur egungoa halako hiru arteko isolamendu maila izan beharko dute.\nDokumentuan jasotako neurri nagusietako bat isolamendu-mailak hobetzea da. Gaur egungoak baino hiru aldiz handiagoak izan behar dute, aireko zarataren (musika, oihuak, ahotsak), inpaktu-zarataren (kolpeak, takoneoak) eta bibrazioen transmisioa murrizteko. Eraikuntza berriko etxebizitza-eraikinei eragiten dien neurri horrek eraikuntza-kostua %0,33 eta %0,75 bitartean gehitzea espero da, baina, aldi berean, zaratatik are gehiago babestuko duten isolamendu akustikoko material eta sistema hobeak garatzeko ikerketa berriak bultzatzeko aukera emango du.\nPoliuretanoaren beste erabilera batzuk\nPoliuretanoa oso presente dago eguneroko bizitzan. Koltxoiak, zapatak edo kirol-zapatilak. Altzariak, ortopedia piezak edo autoaren zatiak egiteko ere erabiltzen da maiz, hala nola bolantea edo eserlekuak. Poliuretanoaren beste aplikazio batzuk jostailuak, pinturak, material kirurgikoa, hodiak eta hozkailuak dira.\nakustiko isolamendu mejores materiales-eu poliuretano-aparra zarata


Pedro José Sánchez Redín 1955ean jaio zen Iruñan. Ezkondua eta 14 eta 12 urteko bi nesken aita da (2002ko datuak).\nBere aita, José Sánchez, Sadakoa (Nafarroa) zen sortzez. Handik Zangotzara joan zen, eta bertan hasi zen zapatari lanetan. Gerora bere jaioterrira itzuli zen, Sadara. Berarekin ikasi zuten zapatagintza Pedro José (1955) eta Jesús (1956) bere semeek.\n1963an, Iruñara lekualdatu zen sendi guztia (senar-emazteak, bi semeak eta alaba), eta San Juan auzoan zapatak egin eta konpontzeko tailer bat zabaldu zuen aitak. José eta Jesús, 14 urte bete zituztenean, aitarekin lanean hasi ziren.\n1981ean, aurreko tailerra txikia gelditu zitzaiela ikusirik, gaur egun daudenera aldatu ziren aita-semeak. Aita jubilatu egin zen, eta bi semeek jarraitu dute lanarekin.\n1988an, Nafarroako Artisautzako Diseinuko Lehiaketako hirugarren saria eskuratu zuten.\nDuela urte batzuk Jesús Multicentros Iturramako tailer batera joan zen, beste bezero batzuk lortzeko asmoz, aurreko tailerrean ez baitzegoen bi zapatarirentzat hainbesteko lanik. Gaur egun bi anaiak ibiltzen dira tailer batean zein bestean.\nIruña guztian ez da lanean bi pertsona dituen beste konponketa tailerrik.


Mugak ixteak ez du ezer lortzen; Migrazioek jarraituko dute | EA - Eusko Alkartasuna\nHasiera » Albisteak » Mugak ixteak ez du ezer lortzen; Migrazioek jarraituko dute\nMugak ixteak ez du ezer lortzen; Migrazioek jarraituko dute\nArgitaratua honek egina: Prentsa Bulegoa data Ira 16, 2021 honetan: Albisteak, Berriak\n“Migrazioaren fenomenoaren barruan uharteak disuasio helburuarekin erabiltzea estrategia okerra” dela erantzun zion atzo Idurre Bidegurenek PPk Kanarietan migrazioari aurre egiteko aurkeztu duen proposamenari. Migratzea eskubidea dela gogoratu zion EH Bilduko senatariak eta humanitario den krisiari irtenbide humanitarioak eman behar zaizkiola azpimarratu du.\nOrain arteko migrazio-politikek porrot egin dutela ere esan zuen Bidegurenek, eta beraz, “norabidea aldatzeko” beharra agerian geratu dela adierazi zuen: “Espainiako Estatuan eta Europar Batasunean ere”. Izan ere, Europar Batasuneko barne mugetan ere migrazioak eragindako heriotzak egon direla gogoratu zuen, Euskal Herrian bertan, Irun-Hendaia mugan denbora epe laburrean gertatutako biak gogora ekarrita.\nErrealitatea den migrazio fenomenoaren aurrean “giza eskubideak errespetatzen dituzten eta pertsonak migratzeko bide seguruak bermatzen dituzten migrazio-politikak” behar direla aldarrikatu zuen Bidegurenek, eta “diskurtso alarmistak utzita, eztabaida serioari” ekiteko eskatu zuen: “Ausardia gehiago, gizatasun gehiago eta politikakeria gutxiago behar ditugu”.


Zenbat-gura musika Sarean - bizkaie.biz\nSarean I. urtea // 10. zenbakia - 2002ko irailaren 15a - Hamaboskaria\nJakina, nahikoa hasarre dagoz diskoetxeak. Euren esanetan, holan jokatuz kantuak 'pirateau' egiten dira, eta diskoetxeoi eta musikariei jagokezan diru sarrerak asko murrizten dira.\nInterneten edozer topau geinke, baina horrek ez dau esan gura gauza guzti horreek legezkoak diranik.\nMusika arloan, artista batzuk ez dabe ezelako enbarazurik ipinten euren musikea sarean egon daiten, eta beste batzuk edo beste diskoetxe batzuk, ostera, gogor azaltzen dira gai honetan musikariei eragiten jaken kalte handia nabarmenduz.\nDana dala, AEBetan egindako ikerketa batek erakutsi dauenez, errealidade garbia da internautek musikea kopietan dabena saretik txakur txiki bat be pagau barik; edozelan be, alde positiboa be badago, ze, kantuak entzun ondoren, dendara joaten dira asko CD-ROM bat erostera. Hau da, musika denda askotan egiten dan moduan, lehenengo kanta bat edo batzuk entzun eta gero, gustukoak badira ba, horixe, diskoa edo CD-ROMa erosi eta kitto.\nDiskoetxeetako arduradunak oso hasarre dagoz eta, seguruenik, hemendik aurrera ez da hain erraza izango Interneten musikea 'ostutea'. Ahalik eta trabarik gehien ipiniko dabe Sarean, musikea bajatutea ez da orain arteko moduan hain erraza izango eta, holan, jenteak dendan erosi beharko ditu gustuko diskoak. Kontua da, teknologia bera, internautak eta pirata informatikoak be ez dirala geldi egongo eta Sarean aukerarik txikiena be ondo aprobetxauko dabela musikea edo bestelako gauza interesgarri batzuk lortzeko.\nEguneroko bizitzan, ordenagailuak beharrerako nahitaezko tresna bihurtu jakuz aspaldian. Egia esan, beharrerako tresnak baino zeozer gehiago be badira, eta zer esanik ez ordenagailuok Internetera konektetan badoguz.\nSarean beharra ez eze beste hainbat gauza be topau geinkez eta, beharbada, jenteak gehien bilatzen dauena musikea da.\nOrdenagailuen garrantzia edo indarra, informazinoa manejetako daben ahalmena da. Informazino hori guztia fitxategi desbardinetan gordeten dogu. Sarritan, informazino asko pilatzen jakunean, fitxategi eta dokumentuei izen egokia eta ezaguna emotea oso inportantea izango da. Letraz josita dagozan testuak izaten doguz, baina ordenagailuek ulertzeko moduan dagoan informazinoa formatu digitalean egongo da, hau da, informazino hori zero (0) edo bat (1) seinaleakaz sortuta egongo da.\nBerbak edo esaldiak ez eze, musikea be informazino moduan erabili geinke eta honetarako ez dogu informatika munduan sartu beharrik, danok ezagutzen doguz CD-ROM musika formatu horreek eta. Holakoetan, musikeak zero eta bat seinalez osotutako 'fitxategiak' (kasu honetan, kantuak) sortzen ditu.\nAzken urteotan, beste aurrerapausu bat be emon da gai honetan. Musikeak fitxategi digital bat sortzen badau, zergaitik ez erabili ordenagailua musikea entzuteko? edo zergaitik Internet sarea erabili ez musika fitxategi bat ordenagailu batetik beste batera eroateko?\nArazoa fitxategi horreen neurria izaten da, hau da, kantu batek sekulako neurria izan leikela fitxategi digital moduan erabilten badogu, eta neurri hori dala eta ia ezinezkoa da Sarea erabiltea ordenagailu batetik beste batera eroateko.\nDana dala, teknologia mugarik bakoa da eta arazo horri aurre egiteko MP3 izeneko teknikea dago; hau erabiliz, musika fitxategi handi horreek txikiagotu egingo doguz, ganera soinuaren aldetik CD baten kalidadeari eutsita. Hori bai, MP3 fitxategiak ordenagailuan bakarrik entzungo doguz eta ez gure etxeko musika aparatuan.\nHorretarako, multimedia ezaugarria beharko dogu, baina gaur egun ia-ia ordenagailu gehienek, danak ez esatearren holako sistemea dakarre; orain pare bat urte edo, multimedia sistema barik geunkazan ordenagailuak eta soinurako txartelak eta bozgorailuak behar genduzan.\nMultimedia bai, baina zer gehiago?\nSoftware edo programa berezi batzuk beharko doguz gure ordenagailuan instaletako; dana dala, ez gaitezan larritu, honako programa honeek Interneten doban topau geinkez eta.\nAskozaz gehiago dagozan arren, gehien erabilten diranak 'Real Audio Player', 'Winamp' edo 'Ultra Player' dira.\nMusikea zelan topau?\nHorretarako, edozein bilatzaile erabiliz, 'musika taldearen izena edo abestiaren izena' + 'mp3' idatziko dogu. Han agertuko jakuz hainbat helbide eta haraxe sartzea baino ez jaku geratzen.\nGure gustuko kantua topetan dogunean, Internetetik gure ordenagailura bajatuko dogu MP3 formatuko fitxategia eta nahikoa neurri txikikoa izango danez, laster izango dogu gure ordenagailuan kanta hori entzuteko modua.


2017-04-13 / Mikel Arrizabalaga\nArritxuloko aterpean emango diogu hasiera ibilbide zirkular honi. Aparkalekuaren amaieran dagoen ataka gainditu eta lurrezko pista zabalean zehar emango ditugu lehen urratsak. Pinudia zeharkatu eta gero, Otsandolako pagadian murgilduko gara eta bertatik jaisten hasiko gara Penadegiko errekaren ondoraino. Egurrezko bi zubi gurutzatu eta maldan gora metro batzuk bete ostean, ubidearen ondotik marrazten den xendatik eroso egingo dugu aurrera.\nUbidea amaitzean, ordura arte ekarritako bide laua utzi eta maldan gora abiatuko gara. Epeleko erreka zeharkatu eta izen bera duen baserria gure ezkerrera utziz, eskuinetik jaisten den bidetik altuera galtzen hasiko gara. Aurrez aurre Aiako Harriko mazizoaren ikuspegi osoa dugularik, Tornola errekaren ondoraino jaitsiko gara. Portuberriko makinetxea eta ur-araztegiaren ondora heldu, honen ondotik zabaltzen den pistatik metro batzuk bete eta berehala bide zabala utziko dugu ezkerretik ateratzen den xendan barrena abiatuz. Intzensoroko bidera ailegatzean, porlanezko bideak Artxabaletako baserrien ondoan dagoen karobi eder baten albotik pasa eta Lesakako errepideraino eramango gaitu.\nErrepidea gurutzatu eta beste aldetik zabaltzen den bidetik gorantz joko dugu poliki altuera irabaziz. Sailpuru baserria atzean utzi eta berriro errepide nagusira atera, hau gurutzatu eta Altuna etxaldeko lurren ondotik erraz egingo dugu aurrera pista zabalean zehar. Aurrerago, pista utzi eta ezker aldetik ateratzen den xenda estutik gorantz egingo dugu errepidearen azpiko aldetik Arritxuloko aterperaino helduz.


Bigarren Mundu Gerra Bidasoan – Irunero\nPosted on 2016(e)ko apirilak 19 by Irunero\nNazioarteko gatazkak eskualdean izan zuen eraginaren berri ematen dute CBAn eta Oiasso Museoan dauden erakusketek\n1940ko ekainean iritsi ziren Wehrmacht-eko tropa alemaniarrak Bidasoko mugara. Duela 76 urte izan zen, Bigarren Mundu Gerraren testuinguruan. Harrera beroa egin zieten frankistek Abenida zubian, nazioarteko gatazkan Espainia estatu neutrala zen arren. Gerra Zibila irabazi ondoren, Francok Hitlerren Alemania lagun eduki nahi izan zuen, armada gaindiezina zuela baitzirudien orduan. Hori dela eta, lasai ederrean ibili ziren tropa frankistak Bidasoaren bi aldeetan. CBA kultur gunean dagoen Nazien presentzia Bidasoan argazki erakusketan ikus daiteke. Oiasso Museoko Comète erakusketak, berriz, garai bereko ihesbide sarearen berri ematen du.\nArmistizioa sinatu eta naziek Frantzia okupatu ondoren, atsedenerako eta indarrak berreskuratzeko gune pribilegiatu bilakatu zen euskal kostaldea, tropa alemaniarrentzat. Gudu-zelaietatik urrun zegoen, erresistentziarik ez zegoen, eremu lasaia zen, eta hondartzak, bainuetxeak, hotelak eta bestelako interes gune eta azpiegitura erakargarriak zituen. Hamarkadak zeramatzan Iparraldeak turistak hartzen. Beraz, naziak ere, turisten moduan ibili ziren Biarritzeko hondartzan, Baionako kafetegietan edo Larrun mendiko funikularrean, besteak beste. Herritarren etxeak konfiskatu zituzten hasieran, baina txaletetan, hoteletan eta gazteluetan instalatu ziren, beranduago.\nIparraldean bakarrik ez, Bidasoaren hegoaldean ere eroso ibili ziren tropa alemaniarrak, frankistak lagun zituztela. Juan Carlos Jiménez de Aberasturi historialaria aditua da Bigarren Mundu Gerraren gaian, eta azaldu du 1940ko ekainaren 27an pasa zela lehen delegazio alemaniarra Irunera, Abenida zubitik: “SSetako destakamendu bat pasa zen, eta beste aldeko lagunek agurtu zituzten”. José Ramón Vega irundarrak azaldu izan du irundarrek harriduraz hartu zituztela soldadu alemaniarrak: “Altuak, ilehoriak eta indartsuak ziren”. Hiriko dendetako, tabernetako eta bestelako establezimenduetako bezero bilakatu ziren: “Erosketa onak egiten zituzten, eta adeitsuak ziren”. CBAko erakusketan dagoen argazkietako batean, ofizial naziak San Martzial mendian ikus daitezke, ekainaren 30ean, Eusebio Pedrós alardeko jeneralarekin, eta urte hartako kantinerekin.\nSoldadu arruntak eta ofizialak bakarrik ez, goi karguak ere izan ziren Bidasoaren hegoaldean. 1940ko urriaren 19an, Heinrich Himmler SSen buruak nazioarteko zubia gurutzatu zuen. Irungo tren geltokian harrera egin zioten, bandera naziekin eta Espainiako ereserkiarekin. Donostian, Diputazioaren eraikinean egin zioten ongi etorri ofiziala, txistulariek jotako Agur Jaunak abesti eta guzti. San Telmo Museoa eta Igeldo bisitatu ondoren, Madrilerako bidea hartu zuen Himmlerrek, Francisco Francorekin elkartzeko. Bileraren helburua, Francoren eta Hitlerren arteko elkarrizketa prestatzea izan zen. Urriaren 23an bildu ziren bi diktadoreak, Hendaiako tren geltokian. Elkarrizketak, Espainiak Bigarren Mundu Gerran parte hartzeko baldintzak zehaztea zuen helburu. Ez zuen ondorio zuzenik izan, ordea.\n“Naziek Stalingraden galdu ondoren aldatu zen egoera”\nJuan Carlos Jiménez de Aberasturi, historialaria\nTropa alemaniarrak eragozpenik gabe ibili ziren Bidasoaren hegoaldean, Bigarren Mundu Gerrak kontrako norabidea hartu zuen arte. “Batez ere, naziek 1943aren hasieran Stalingrad galdu eta gero aldatu zen egoera”, zehaztu du Aberasturik. Jarrera aldatu zuen orduan Francok, aliatuen garaipenerako prestatzen hasteko. Alemaniarrek 1944an ihes egin zuten Iparraldeko kostaldetik, Normandiako lehorreratzearen ondoren.\nAlemaniarren okupazio lasaiaren itzalean, erresistentzia sare klandestinoak lanean aritu ziren. Okupatutako Europa osoan, eta Behe Bidasoa eskualdean ere bai. Ezkutuko jarduera horren adibide da Comète sarea. Belgikan sortu zen, 1941 urtean, naziek okupatutako lurraldeetan eroritako pilotuei ihes egiten laguntzeko. Frantzia Iparraldean eta Belgikan, esaterako, ehunka britainiar gelditu ziren egoera zail horretan. Pilotu horientzat, pentsaezina zen ondo defendatutako Mantxako Kanala gurutzatzea eta Erresuma Batura iristea. Beste aukera, Frantzia osoa zeharkatzea zen, Francoren Espainiara iristeko, eta Erresuma Batuko kontsulatuarekin harremanetan jartzeko. Ibilbide horretan, Bidasoa zeharkatzea puntu kritikoa zen.\nJuan Carlos Jiménez de Aberasturik azpimarratu du bonbardaketak astero egiten zituztela, eta ikaragarri handiak izaten zirela. Pilotuen kopurua ere tamainakoa zen, beraz garrantzia handia zuen bizirauten zutenek bueltako bidea egin ahal izatea: “Pertsonal militarra eta kualifikatua zen. Psikologikoki ere garrantzitsua zen haiek etxera bueltatu ahal izatea”. Horregatik egin zuten agintariek iheserako sareen aldeko apustu argia. Andrée de Jongh Dedée emakume gaztea izan zen Comèten antolatzailea. 1941eko uztailaren amaieran, Bilborainoko bidea egin zuen Dedéek, zenbait piloturekin. Erresuma Batuko kontsulatuarekin harremanetan jarri zen, proiektuaren bideragarritasunaz konbentzitzeko asmoz. Bilera horren ondoren, 1941eko udaran martxan jarri zuten Comète sarea, Erresuma Batuko gobernuaren babesarekin. Hiru urteko epean, ia 800 pilotuk lortu zuten ihes egitea, Comèten lanari esker.\n“Emakumezkoak izan ziren kolaboratzaileetako asko”\nCristina Aguirre, Oiasso Museoko gerentea\nAngelun errefuxiatuta zegoen familia belgikar batekin harremanetan jarri ziren. De Greef zen familiaren izena. De Greeftarrek kolaboratzaileen multzoa osatu zuten Bidasoko mugaren inguruan. Kolaboratzaile batzuk iheslariak hartzeko eta ezkutatzeko prest zeuden. Beste batzuek, muga zeharkatzerako momentuan iheslarien gidari izateko aurkeztu zuten euren burua. Muga zeharkatzen urtetako esperientzia zuten kolaboratzaileak hautatu zituzten: kontrabandistak. Maritxu Anatol irundarra aritu zen laguntzaileen artean. “Emakumezkoak izan ziren kolaboratzaileetako asko”, azpimarratu du Cristina Aguirre Oiasso Museoko gerenteak. Comète sareari buruzko erakusketa ikus daiteke bertan.\nIritzia. Yurre Ugarte\nHezkuntza eta lana, askatasunerako bide


Covid ostia hau | Paradisutik\nHasiera » aktibismoa » Covid ostia hau\nAtalak: aktibismoa, herri mugimenduak\nUrkullu eta Murga Bayer-en Iturria: https://eu.wikipedia.org\nGaiarekin pixka bat ezkor bazaude, beharbada, utzi ahal diozu irakurtzeari oraintxe.\nBigarren lerrora igaro zaren honetan, zurekin partekatu nahi ditut hainbat gogoeta global-virus hau dela eta. Letra lodia erabiliko dut tarte batzuetan, erakargarriagoa eta sentsazionalagoa egin asmoz, bueno, sentsazionalistagoa.\nEz naiz oso konspiranoikoa, birus bat egon badago, asko kutsatzen da eta pertsona asko hil dira. Hala ere, eta negazionismoan erori gabe, hasieratik ibili naiz pentsatzen neurri honetako mundu mailako ostia batean nor demontre egon ahal zen atzean eta zergatik? Zenbaitek Txina aipatu zuten -aipatzen dute-, baina egia da beraiek ere pairatu dutela gaitza, eta hasieratik bidali zutela Wuhaneko egoeraren berri, baita zein neurri hartzen ari ziren etab. Kapitalismoari begira, egia da, beren eredu estatalista indartuta atera ahal dela kapitalismo liberalaren aurrean. Baina ez zait iruditzen Txinak nahita abiarazitako zerbait denik (gainera, hala izan balitz, gerra deklarazio bat zatekeen, eta Trumpen baloia kanpora botatzeko ohiko adierazpenen bat gorabehera, inongo zerbitzu sekretuk ez du hipotesi horren alde egin).\nLobbyei begira zein izango litzateke onuradun nagusia? Test eta musukoen lobby farmazeutikoa? Oso indartsua izanik ere, beste lobby guztiak (autoak, industria, turismoa..) hainbeste kaltetzeko lain indartsu?\nAzken aldian, gerra eta gerraoste batekin alderatzen ari naiz inpaktu ekonomikoari begira. Orain birusaren kontrako gerran ari gara, eta ondoren -lehenbailehen espero dezagun- gerraostea etorriko da. Izan ere, 2008ko krisi eta krisi-ostetik (galtzen naiz non gauden/geunden) oraindik atera gabe geundela, korona-ostia hau etorri da krisi hark indartutako ildoetan areagotzeko: turbokapitalismoaren zazpigarren martxa: kapitala areago kontzentratu, pobrezia/prekarizazioa/neo-esklabotza zabaldu, publikoaren eta natura baliabideen pribatizazioa… Gerra handietan ohituta egon gara potentziak elkarren kontra ikustera. Hau, nire iritziz (eta hanka sartzeko arriskua hartuta), lehen gerra da non potentzien artekoa ez, baizik eta kapitalismoa mundu mailan eta lehen aipatutako ildoetan beregituratuko den globalki: Hau da kapitalismoa vs gizateria.\nHonekin ez dut esan nahi nahita egin duenik “norabaitek” edo “norbaitzuek” (eta hala balitz ere ez dit hainbeste axola). Nahiago dut gertatu diren batzuei erreparatu baita gertatzeko itxura osoa dutenei ere.\nLehendik zetozen ildoak areagotu dira oso azkar. Arestian aipatutakoez gain (alegia, pobrezia, prekarizazioa, neo-esklabotza, publikoaren pribatizazioa…), bazetozen baita ere, telelana (eta telebizitza: internet, sare sozialak…), sare komunitarioen ahultzea, pertsonen atomizazioa, kulturaren bazterketa, kalea/plazaren galera… Badakigu zer gertatzen ari zaigun birusaren aurkako gerra betean. Zer etirriko zaigu gerra ostean?\n“Gerra” honen hastapenetan Mati Iturraldek -iritzi ildo ausart batean- birus hau oso lehen mundukotzat jo zuen, mundu mailako erabakiak hartzen dituztenak ere lehen mundukoak dira. Ez dut gutxietsi nahi gaixotasun honen inpaktua inondik ere: Gasteizkoa naiz, hiri honetan munduko hildako-tasa altuenetakoa dugu (323 hildako, 240.000 biztanle, EEBBetan edo Brasilen baino altuagoa). Krisi globala da bai, birusak ez du mugarik ezagutzen, baina globoaren osotasunari begiratuta, lehen munduari hainbeste eragiten ez dioten beste gaitz batzuekin alderaturik (gosea, adibidez) (eta badakit birus baten kontrako neurriak eta gosearen kontrakoak ezberdinak direla) erreakzioa oso ezberdina izan da eta da.\nHarrigarria izan da baita ere irizpide zientifikoen ahultzea. EAEko gobernuak bere aholkulari zientifiko taldea baztertu eta sokako talde batekin ordezkatu zuen. Ulergarria da noraeza, baina tira, gogora ditzagun ale batzuk: hasieran eskuak garbitu eta kitto, Murgaren “Pedro Sánchez musukoaz? Gaixorik egongo da!“, tira, maskarak leku itxietan, tira, maskarak leku guztietan, umeak supermerkatura, parkeak itxi, umeak kalera, baina parkeak itxita, mugak ez baina mugak bai, Kantabria bai, hauteskundeak bai… Mundu mailan ere izugarria izan da herrialde batetik bestera zein neurri ezberdin hartu diren, birus bera izanik (birus bera da, ezta?).\nPertsonalki, nahiko baxu eta ezkor nago, gehien gustatzen zaizkidan gauzak (kultura, kalea, festak, herri mugimenduak…) lehen azkenak izan eta orain azkenago daudela ikusirik. Gainera, kurioski, boterekeria, agintekeria, kapitala eta abar gehien borrokatu eta alternatibotasuna, kontrakotasuna, herrigintza eta abar gehien landu duten sektoreak eskuak loturik eta esaneko geratu dira/gara. Izan ere, ez da estatu bat, banku bat, Petronor edo Gaubeako tomate-negutegi esplotazio erraldoia, birus bat da, eta jende talde horiek erakusten duten ardura sozialagatik, neurri handi batean gelditu edo mugatu dira (batzuetan agintariek debekturik ere bai, nahiz eta jendarte ekimen horiek protokoloak eta abar landuak izan). Eta gainera politikari batzuk herri mugimenduz mozorrotu eta happy irudimena erakutsi dute, Urtaranen txupinazo ezkutua bezala.\nNon daude festetan betaurrekoak saltzen zituzten beltzak? Non argi eta soinu teknikariak? Nora joan dira lana galdu duten magrebiarrak? Noiz aterako dira etxetik edo zahar-etxetik beldurrak jota dauden adinekoak? Zerbitzu publikoen utzikeriaren areagotzea noraino eramango dute?\nBiharko normaltasuna “itzultzen” denean ze gaurko anormalkeriak geratu zaizkigu itsatsita?\nEta gainera: inork ez dakigu noiz arte iraungo duen gerrak eta gerra osteak.\nni | 2020 abuztuak 15 at 13:35


Herriz Herri - Aiherra (NB) | 2020eko Azaroaren 19a\nEuskaraldia hurbiltzen ari dela oroitarazi zaukuten, joan den asteazkenean\n“Egun on Aiherra, Euskaraldiahurbiltzen ari da…”\nEuskararen mintzatzea bultzatubeharra duen kanpainalaster hastera doa, Euskal Herriosoan azaroaren 20tik abenduaren4ra iraganen da.Hori daukute oroitarazi, joanden asteazkenean, Martineegunez, Aiherrako bide bazterretan.Batzuek uste zuten zirkaedo zerbait holako zela. Ez ez,Euskaraldia zen!! AiherrakoEuskaraldiko herri batzordeanparte hartzen duten batzu ibilidira etxez etxe, auzoz auzo,beren autoaren gainean ezarriboz-goragailu batzueri eskerherritarrer oihukatzen zutelaeuskal kantu eta musiken artetik,“Egun on Aiherra, Euskaraldiahurbiltzen ari da… Aiherranere euskaraz”. Paradaz balia,kanpaina hortan parte hartzekobete behar diren papertxoakbanatu zituzten. Izenak emanondoan, ondoko egunetan bakoitzakeskuratuko ditu papoanemanen diren “Ahobizi” edo“Belarriprest” seinaleak.Guk ere 14 egunez, lagunekin,lanean, etxean, erosketak egitean,eguneroko elkarrizketadesberdinetan... euskara mintzadezagun.\nGozategia jatetxeak etxeraeremaiteko platerak eguneroprestatzen ditu, salbu astelehenetanorduan ostatua hetsiabaita. Apairuak erreserba ditaizkejatetxera deituz (05 59 5502 13) edo tokira joanez. Oiersukaldariak ez zaituzte goserikutziko. Gozategia eguerditanirekia da (11:00-14:00), baitaostiral eta larunbatetan (18:00-20:30).–\nHerriko Etxean lan eskaintza:\nAiherrako Herriko Etxeakjakinarazten du idazkari lanpostubat eskaintzen duela, denboraosoz, 6 hilabeterentzat. Oraikoidazkaria ordezkatu beharkodu, hunen amatasunezko geldialdiarengatik.Hautagaitzakabenduaren 2ko eguerdi aitzinhelarazi behar dira. Xehetasungehiago atzemanen duzueHerriko Etxeko www.Aiherra.eus edo www.Ayherre.fr webgunean.


ADARRAREN PUNTAN: PILULA GORRIA\nJulia Ebner kazetari-ikertzailea\nArtikulu hau irakurtzen duzun bitartean, planetan zehar dauden Interneteko ehunka forotan, soldadu berriak sartzen ari dira «argidunen» armada ezberdinetan. Orain arte jende arrunta zen, giza eskubideetan, botere-banaketan, askatasunetan eta demokrazietan saltzen dizkiguten erretolika horietan sinesten zuena. Baina orain ez. Haiek «pilula gorria» aukeratu dute, eta, bat-batean, ezkutatzen zitzaien errealitate hori argi eta garbi agertu da begien aurrean. Orain, haien bizitzek norabide garbia izango dute. Pastilla gorria, eta haren kontrakoa, pastilla urdina, 'The Matrix' filmetik jasotako sinboloak dira, askotan muturreko txat mota horietan erabiltzen direnak. Egia deserosoaren edo ezjakintasun gozoaren arteko hautua irudikatzen dute. Gorria aukeratu ondoren, «esnatzea» gertatzen da, eta bizitzak «zentzua hartzen du».\nKasu batzuetan, arrazak nahasten ez dituen gizarte baten alde lan egitea izango da zentzu hori; beste batzuetan, juduek, LGTB kolektibokoek, feministek edo «illuminatiek» gizateria menderatzeko egiten duten ezkutuko bilbea salatzea. Askotan hori guztia teoria hutsean geratuko da, entretenimendu inozente samar batean. Baina beste kasu batzuetan ez. DAESen indarkeriazko ekintza askoren edo Kapitolioaren aurkako erasoaren atzean, sare sozial ezagunenetan hasten diren erakartze eta erreklutamendu kanpaina biziak aurkitu dira. Julia Ebner kazetari ikertzaile austriarrak ondorio hori atera du. Vienan jaioa, terrorismoan eta estremismoan espezializatutako ikertzaile honek «Estremisten bizitza sekretua» izeneko liburua argitaratu berri du. Bertan, xehetasun guztiekin kontatzen digu munduko muturreko erakunde arriskutsuenetako batzuetan infiltratu bezala izan duen esperientzia. Atera dituen ondorioak ezin bortitzagoak dira: «Gaur egun ez dago erradikalizazio-kanpainetatik salbu dagoen interneteko erabiltzailerik, ezta atzerriko injerentzietatik libre dagoen hauteskunde-prozesurik ere.\nBere logelan Fornite jokoan dabilen ikasle estatubatuar bat, jakin gabe, Errusiako propagandarako agente bihur daiteke; nerabe malaysiar bat, Irakeko ISISek eskualdeko berriemaile gisa errekrutatu dezake, eta Facebookeko erabiltzaile bat, Alemanian artikulu bat komentatzen duena, eskala handiko trol-ekaitz baten helburu izan daiteke». 'Herria Demokraziaren Kontra', Yascha Mounk estatubatuarrak egindako beste lan interesgarri batean, mendebaldeko demokrazietan bizi diren pertsonek euren ordezkari politikoekiko eta erakundeekiko gero eta susmo txarragoak dituztela erakusten du. Haien bizi-mailak geldituta daudenez eta etnia anitzeko gizarte baten beldur direnez, sistema demokratikoarekiko fedea egunetik egunera desagertzen ari da.\nAskatasuna eta errespetua zuten Europako sistema demokratikoen inbidiaz hazi zirenen artean nago ni. Jatorri ideologiko ezberdineko politikarien ahotan askotan errepikatzen zen esaldi bat zegoen: demokrazia da erregimen ezagunen artean horren gaiztoa ez dena. Hori zeharo aldatzen ari dela dirudi. Orain ez da harritzekoa gazteek -eta ez hain gazteek- «78ko erregimenari» muzin egitea. Eta bai, argi dago akatsez beteriko demokrazia batean bizi garela. Baina ez genuke ahaztu behar beste esaldi zahar hori: demokrazia babesteko era bakarra demokrazian sakontzea da.\nEgilea: nineuk ordua: 11:26\nEtiketak: Facebook, Julia Ebner, twitter, Yascha Mounk


Trumpek Mendebaldeko Sahararen gaineko subiranotasuna aitortu dio Marokori | Mundua | Berria\nTrumpek Mendebaldeko Sahararen gaineko subiranotasuna aitortu dio Marokori\nMarokok eta Israelek harremanak normalizatzeko ituna sinatu dutela aurreratu du AEBetako jarduneko presidenteak.\nMarokoren Guerguerateko kontrol gunea, Mendebaldeko Sahararen lurretan. Javier Otazu/EFE Tamaina handiagoan ikusi\nEtxe Zuria uzteko aste gutxi falta dituen arren, nazioarteko harremanak baldintzatu ditzaketen erabakiak hartzen jarraitzen du Donald Trump AEBetako jarduneko presidenteak. Orain, Mendebaldeko Sahararen gatazkari dagokion neurria iragarri du, Twitter bidez. Jakinarazi duenez, Marokori Mendebaldeko Sahararen gaineko subiranotasuna aitortzen dion adierazpen bat sinatu du.\nTrumpen arabera, Mendebaldeko Sahara Marokoren barruko lurralde autonomo bihurtzeko proposamena da «bake iraunkor baterako eta aberastasunerako irtenbide justu eta egonkor baten oinarri serio, sinesgarri eta errealista bakarra». Gogorarazi du Marokok 1777an aitortu zituela AEBak, eta, beraz, «egokia» dela orain Rabati Mendebaldeko Sahararen gaineko subiranotasuna aitortzea.\nFronte Polisarioak gaitzetsi egin du AEBen erabakia, eta gaineratu du haren keinuak ez duela aldatzen Mendebaldeko Sahararen «izaera juridikoa». Nazio Batuen Erakundeak Segurtasun Kontseiluaren erabakietan oinarritutako irtenbide bat babesten jarraitzen duela argitu du.\nAEBetako Gobernuak Marokori Mendebaldeko Sahararen gaineko subiranotasuna aitortzeko erabakia, lurralde hari lotutako gatazkak indar hartu duen garaian iritsi da. Fronte Polisarioak hautsitzat jo du Rabatekin 1991an sinatu zuen su-etena, Marokori ituna urratzea leporatuta. Polisarioak gerra egoera ezarri zuen, Marokoko armadak Guergueraten eraso egin ziela argudiatuta.\nSahararrek ia 30 urte daramatzate autodeterminazio erreferendum baten zain, Marokok su-eten akordioan irtenbide hori onartu eta NBE Nazio Batuen Erakundeak erreferenduma antolatzeko Minurso misioa eratu zuenetik, 1991an. Pazientzia agortu zaiela adierazi dute herrialdeko agintariek, eta NBEri eskatu diote hartutako konpromisoa betetzeko.\nBeste akordio baten parte\nTrumpek aurreratu duenez, Marokok eta Israelek harremanak normalizatzeko ituna sinatu dute, eta akordio horren parte da Washingtonek Rabati egin dion aitortza. Abuztutik hona, Israelekin harremanak normalizatu dituen laugarren herrialde arabiarra da Maroko. Bahrainek, Arabiar Emirerri Batuek eta Sudanek eman dute urrats bera aurretik.\nItunak jasotzen duenez, Marokok harreman diplomatiko normalizatuak hasiko ditu Israelekin, eta estatu judutik irteten diren hegaldiak baimenduko ditu bere aire eremuan.\nJared Kushner Etxe Zuriko goi aholkulariak Reuters berri agentziari azaldu dionez, Rabaten eta Tel Aviven enbaxadak irekitzeko lanak hasiko dituzte bi estatuek, eta elkarlan ekonomikoa sustatuko dute enpresa marokoar eta israeldarren artean.\nSaudi Arabiak ere Israelekin antzeko itun bat sinatzea «saihestezina» da, Kushnerren iritziz. Dena den, oraingoz ez dira mamitu Washingtonek horretarako egin dituen ahaleginak. Riadek adierazi du oraindik ez dagoela urrats hori emateko prest.\nSaudi Arabiako Atzerri ministro Faisal bin Farhan Al Saud printzeak azaldu duenez, herrialdeak halako neurri bat aztertzeko baldintza ezinbestekoa da bake akordio batek «estatu palestinar duin bat» eta «palestinarrek onar dezaketen subiranotasun bat» jasotzea.\nPalestinako agintariek gogor kritikatu dituzte Israelen eta herrialde arabiarren arteko itunak. Bahraini, Arabiar Emirerri Batuei eta Sudani leporatu diete Israel hizketakide zilegi gisa aitortzea, hark Palestinako lurrak okupatzen jarraitzen duen arren.\nTrumpek urtarrilaren 20an utziko du Etxe Zuria, eta haren lekua hartuko du Joe Biden presidente hautatuak. Gobernuburu izango denak Trumpen atzerri politikarekiko aldaketak iragarri dituen arren, Israelen eta herrialde arabiarren arteko akordioak bilatzen jarraituko duela esana du.


Irekia Eusko Jaurlaritza - Gobierno Vasco :: Osakidetzak hezkuntza-kolektiboko 11.600 pertsonari eskaini die txertaketa-hitzordua webgunearen lehen hiru orduetan\nOsakidetzak hezkuntza-kolektiboko 11.600…\n<iframe src="https://www.irekia.euskadi.eus/eu/embed/videos?video_path=2021%2F03%2F10%2Fnews_67332%2Fhtml5%2Fcomision_salud.mp4" width="320" height="210" allowfullscreen></iframe>\nOsakidetzak hezkuntza-kolektiboko 11.600 pertsonari eskaini die txertaketa-hitzordua webgunearen lehen hiru orduetan Iturria: Irekia\nGaur goizean Osakidetzaren webgunera sartu diren 1.717 pertsonak Astra Zenecaren txertoa jasoko dute gaur bertan\nOsasuneko sailburuak agerraldia egin du Eusko Legebiltzarrean pandemiaren bilakaerari buruzko informazioa emateko. Bere hitzaldian jakitera eman duenez, gaur goizean hasi da Hezkuntza Publikoko eta itunpeko hezkuntzako langileek Astra Zenecarekin txertoa jartzeko hitzordua Osakidetzaren webgunean.\nLehen orduetan, 11.600 hitzordu eskaini ditu Osakidetzak, eta 1.717 pertsona txertatuko dituzte gaur bertan. Deialdia 55 urte edo gutxiago dituzten pertsonei zuzenduta dago, baldin eta azken 6 hilabeteetan koronabirusa igaro ez dutenei eta kolektibo hauetako kide direnei: lehen eta bigarren hezkuntzako, batxilergoko, lanbide heziketako, jantokiko, sukaldeko, atezaintzako, administrazioko, garraiko eta garbiketa arloko langileei.\nHitzordua, gaurtik astelehenera arte egongo da zabalik. Hitzordua eskatzeko, nahikoa da Osakidetzak SMS bidez hezkuntza-langileei bidali dien estekan klik egitea. Mezu hori jaso ezean, zuzenean sar daiteke aurretiko-zita zerbitzuan, Osakidetzaren web-orriaren eta aplikazioaren bidez.\nGasteiz, 2021eko martxoaren 10a


Nafarroan 1.014 kutsatu daude, horietatik 45 ZIUn - Mendialdea - Erran.eus\nNafarroan 1.014 kutsatu daude, horietatik 45 ZIUn\nTtipi-Ttapa 2020-03-24 11:55\nHarrigarria bada ere, Nafarroako Osasun Departamentuak ez du gure inguruko herri eta zahar etxeetako daturik argitaratzen\nDatuak: martxoak 24, 11:30ean | Nafarroan 1.014 koronabirus kasu positibo daude erregistratuak uneotan, hau da, atzo baino 128 gaixotu gehiago. Harrigarria bada ere, Osasun Departamentuak ez du oraingoz herriz herriko daturik ematen, EAEn Osakidetzak egiten duen bezala.\nForu Erkidegoan 31 pertsona dira Covid-19 birusarengatik hil direnak, atzo baino 7 gehiago. Hildakoen adinak 69 eta 91 urte bitartekoak dira, eta batez beste 84 urte dituzte, gehienak lehendik patologiaren bat zituztenak.\nNafarroako datuak | Eguneraketa: martxoak 24, 11:30ean\nAlta hartu dutenak 11\nOspitaletan daudenak 405 (horietatik 45 ZIUn)\nEtxeko zaintzapean 609\nHerriz herriko datu ofizialik ez\nHarrigarria bada ere, Nafarroako Osasun Departamentuak ez du gure inguruko herri eta zahar etxeetako daturik argitaratzen. Izan badaude kasu positiboak, baina herrika datu ofizialik ez. Hartara, ezin jakin zehazki zenbat pertsona diren gure herrietan Covid-19 birusarekin positibo eman dutenak, ospitaletan ingresatuak edo etxeko zaintzapean daudenak edota sendagiria hartu dutenak. Datuen komunikazioari dagokionez, gardenagoa da Euskal Autonomi Erkidegoan daramaten politika informatiboa.\n«Koronabirusari bostok elkarrekin aurre egingo geniola erabaki genuen»\nTtipi-Ttapa mar 23 Leitzaldea Areso\nMartxoaren 12an goitik behera aldatu zen Aresoko Gereño-Brazete familiaren egunerokoa. Mateo, lau urteko semea, eskolatik bazkaltzera etorri...\nGoizuetara ere iritsi da koronabirusa\nTtipi-Ttapa mar 23 Leitzaldea Goizueta\nGoizuetako Udalak herrira koronabirusa iritsi dela jakinarazi du. Familia bat «gutxienez» berrogeialdian dagoela argitu dute. Horrekin ...\nTtipi-Ttapa mar 13 Malerreka\nMalerrekako gazte batek positibo eman du koronabirusean. Magisteritza ikaslea da Gasteizen eta kontatu digunez «bertako ikastetxe batean prak...


Erreprodukzio soziala (gizarte erreprodukzioa) – Gizapedia\nErreprodukzio soziala (gizarte erreprodukzioa)\nErreprodukzio soziala edo gizarte erreprodukzioa gizarte bateko egiturak denboran zehar iraunkorrak izateko prozesua eta modua da, belaunaldi batetik bestera. Karl Marxek sorturiko kontzeptua izan zen, formazio sozialen erreprodukzioa, klase sozialak esaterako, produkzio kondizioen erreprodukzioarekin, bereziki lanaren eta kapitalaren erreprodukzioarekin loturik zegoela baieztatuz. Areago, produkzio-modu orok bere existentzia iraunkor bihurtzeko kondizioak sortzen dituela baieztatzen da marxismotik.\nKohesio soziala (gizarte kohesioa)\nHerritarrak berdintasunez eta justiziaz tratatuak eta maila sozioekonomikoan integratuak direnean esango dugu gizartean kohesioa dagoela. Bi ikuspegi dituen kontzeptua da: alde batetik, kontzeptu subjektiboa eta unibertsala da, indibidualki…


Txetx Etcheverryk subiranotasunaz hausnartu du David Lannes eta Nicolas Goñik idatzitako beste artikulu batetik abiatuta. Hausnarketa urrats bat harago doa eta Iparralden urriaren 10ean aurkeztuko den mugimendu berriaren berri ematen digu.\nManu Robles Arangiz Fundazioa @@mrafundazioa | Txetx Etcheverry\nArtikulu hau Manu Robles Arangiz Fundazioak kaleratu du, Enbata agerkaritik euskaratuta, eta CC-By-SA lizentziapean ekarri dugu ARGIAra.\nDavid Lannes eta Nicolas Goñiren «Souverainisme et souverainetés» testua, benetako ekarpena da egungo hausnarketa abertzalerako, baina baita Hexagonoan aspaldidanik bizirik dauden eztabaida batzutarako ere. Argitu beharreko hainbat kontzeptu garrantzitsu jartzen ditu mahai gainean, egun Emmanuel Macronek «separatismoa»ren aurka ekin dion gurutzadaren aurrean. Gurutzada hori Nicolas Sarkozyk identitate nazionalari buruz sustatu zuen «eztabaida» handiaren bertsio berri bat dugu. Davidek eta Nicolasek diotenez, beren subiraniaren ikusmolde bereziak jatorri hemendik du: “lurralde bereko biztanleen arteko loturatik (...), beren bizien baldintzei berriro heldu nahi diotenena. Sarritan, lotura hori nortasun kolektibo sendoa da, etengabe berritzen dena, eta ez da makurtzen goitik definitutako identitate monokromatiko eta finkoen aurrean. Askotan, identitate izenez aldarrikatu eta aurkezten dena (banderetan, kantu militarretan, 'Pinard saucisson' aperitibo publikoetan eta abarretan oinarritua), nortasun kolektiboa iraungita dagoelako ematen da. Hau da, giza eskalako bizitza kolektibo bat dagoen tokian, non kide garen eta laguntzen dugun, horrek zentzua ematen dio egiten dugunari eta gure bizitzak errotzen ditu. Aitzitik, tokiko bizitzaren dinamismoa desagertzen denean (askotan landa-exodoaren, ekonomia-sare handi baten hondoratzearen, metropolizazioaren, estandarizazio kulturalaren eta abarren ondorio konbinatu gisa), beste zerbait bilatzen dugu atxikitzeko, eta askotan atxikimendu horrek geratzen den azken adierazle kolektiboa hartzen du xedetzat, hots, estatu-nazioa eta haren sinboloak. Eta tokiko atxikimendu-zentzu lauso horretan aurkitzen du eskuin muturrak materiala nazio-estatuaren inguruan kanpoko etsaietan eta barruko etsaietan oinarritutako diskurtsoa garatzeko”.\nIparraldean ere berdin\nErronka hori ez da soilik gertatzen Frantziako banlieue, landa inguru eta hirien periferietan. Hau da, desozializazio eta pobretze bidean dauden leku horietan. Hemen bertan dinamika berberak ditugu, argi izendatze aldera “Iparraldeko klase herrikoi” deituko diegun horiengan. Eraisten ari diren probidentzia-estatuaren aldetik gero eta abandonatuago, alderdi, sindikatu eta elkarteetatik gero eta aldenduago, ez dute aurkitzen “sarrera-ate”rik eraikitzen ari den Euskal Herri horretara; eta hau izan liteke, izan beharko litzateke, beren hautazko komunitatea, zeinak posible egiten duen «giza eskalako bizitza kolektibo bat, non kide garen eta laguntzen dugun; horrek zentzua ematen dio egiten dugunari eta gure bizitzak errotzen ditu».\nApustua bikoitza da\nBatetik, indarrean diren dinamika horiek, zeintzuk pertsonak bakartzen dituzten, horrela eraginez zaurgarriago izatea eta isilaraztea, etsipenerako egungo joerak pizten dituzte, baita areagotu ere ziurgabetasunaren, ezinaren eta aitortza ezaren sentipena. Hortik datoz gero abstentzioa, “deserritartzea”, ernegua, eskuin muturra eta era guztietako integrismoak, alferreko bortizkeriak eta gizalegerik gabeko ekintzak. Hauek areago pozoitzen dute herritarren bizimodua, aurrez ere kapitalismoaren gogortasun eta ankerkeria medio aski kolpatuta bazegoena.\nBestalde, hori dela eta biztanleriaren sektoreok ez dute parte hartzen benetan dagokien mailan, Euskal Herri burujabe, iraunkor eta solidarioan. Alegia, guk sistemaren alternatibatzat proposatzen dugun horretan. Urruntze horrek kalte eragingo dio gu kolektiboki eraikitzen ari garen proiektu honi eta beronek egungo gure jendartearen orokortasun eta aniztasuna benetan ordezkatzeko aukerari. Areago, deskonektatze horrek euskal nortasuna, «nortasun kolektibo sendoa (...), etengabe berritzen dena» ahuldu egiten du.\nErronka kolektibo berria\nDatorren urriaren 10ean, larunbata, Baionan mugimendu berri bat eratzeko batzar orokorra izango da. Mugimendu horren jarduera Ipar Euskal Herriko inguru eta auzo herrikoietan eta herrikoiekin garatuko da eta bere xedea antolakuntza kolektiboa izango da. Kontua da klase herrikoietako eskubide eta oinarrizko beharrizanen alde egitea beren eguneroko bizimodu eta inguruan, lan munduaz beste (etxebizitza, auzoa, enpleguratzea, garraioa, eskolak, administrazioa, banku eta zerbitzuak, kontsumoa, osasuna, ingurumena, etab.), masa-organizazio abertzale baten baitan, errotik justizia sozialaren eta ekologismoaren ikusmoldetik abiatuta.\nBaliatuko dituen ekintza eta mobilizazio moduei dagokienez, erreparatuko die mugimendu abertzaleari, langile-mugimendu eta altermundialistari eta “community organising”ari. Inguru herrikoietako jendearen bizimodua aldatu eta hobetzea izango du helburu, baina ez soilik alde materialetik. Izan ere, beste helburu bat izango baita herritarrok lehenago zuten aitortza eta errespetua berreskuratzea; sare sozial bat berrosatzea, solidaritate aktiboak eta kultur proiektu herrikoia, zor zaien lekua eskuratzea tokiko eta munduko bizi demokratikoan, eta euskal jendartearekin (ber)konektatzea.\nInguru herrikoi horietako jende gehiegik sentitzen du frantses Estatuak alde batera utzi duela, baina ez du beretzako lekurik aurkitzen euskal komunitatean ere. Mugimendu berri honen xedea lotura hori posible egitea da, klase herrikoi hauentzat gure proiektu nazionalerako sarrera atea izatea. Honek proiektua aberastuko du gure jendartearen errealitate desberdinen ikuspuntu progresistago, solidarioago, inklusiboago eta errepresentatiboagoa emanez.\nKanal hauetan artxibatua: Gizartea | Ekologismoa | Baiona | Ipar Euskal Herria